Manfaat 'Masker' Kunyit Kepada Kulit?

Kunyit  merupakan tumbuhan berasal dari Asia dan sering digunakan dalam masakan. Ada juga yang menggunakannya untuk perawatan kulit alternatif semula jadi seperti menjadikannya
masker
 kunyit.
Namun, apakah manfaat masker kunyit?

Sejauh mana kebaikan dan
keberkesanan kunyit ke atas kulit?
 Teruskan membaca artikel ini untuk mengetahui lebih lanjut mengenainya.

Apa manfaat masker kunyit?

Kunyit atau nama saintifiknya Curcuma longa mempunyai potensi untuk mengurangkan pembengkakan (keradangan) dan kerengsaan.

1. Mengurangkan keradangan

Curcuminoid, sebatian aktif dalam kunyit, berfungsi untuk
mengurangkan keradangan
 dalam arthritis dan berpotensi membantu kulit anda. Ia mungkin berfaedah untuk merawat penyakit berkaitan kulit seperti psoriasis.

 Namun lebih banyak kajian perlu dilakukan.

2. Potensi antibakteria

Kunyit boleh merawat dan mencegah bakteria pada kulit yang
boleh menyumbang kepada cyst jerawat
 dan jangkitan
staph.
Sebarang jangkitan aktif perlu mendapatkan nasihat doktor terlebih dahulu.

3. Rawat jerawat

Satu lagi manfaat masker kunyit ialah
kemampuannya untuk merawat jerawat.
 Dengan fungsi anti-keradangan, ia mungkin dapat membantu merawat keradangan jerawat. Ini termasuk:

Ketumbuhan (
cyst).

Nodul.

Pustules

Papules

Ekstrak dari kunyit juga boleh mengurangkan kesan penampakan parut jerawat.

4. Antioksidan

Kunyit kaya dengan antioksidan. Dalam aspek penjagaan kulit,
antioksidan dapat membantu menjaga radikal bebas dari memusnahkan sel-sel sihat.
 Ia sekali gus menghalang hiperpigmentasi
,
parut, dan masalah kulit jangka panjang lain.

Melalui tabiat gaya hidup sihat, kunyit juga boleh dikatakan dapat
mengurangkan kanser kulit.
 Tetapi masih banyak kajian perlu dilakukan.

5. Kurangkan pigmentasi

Antara fokus utama kajian berkaitan kunyit adalah hiperpigmentasi
.
Ia adalah keadaan kulit yang lebih gelap daripada tisu sekeliling biasa.

Dalam satu kajian terhadap krim berasaskan kunyit, ia dapat mengurangkan hiperpigmentasi
 lebih daripada 14 peratus selama 4 minggu.

6. Iritasi kulit

Terdapat kajian menyokong kunyit berpotensi sebagai penyingkir kerengsaan untuk rawatan kanser payudara.

7. Rawat garis halus

Penyelidik mencadangkan kunyit sebagai rawatan yang mungkin untuk
merawat garis halus dan kedutan.
 Ia mungkin berfungsi meningkatkan penampilan keseluruhan tekstur kulit, dan menjadikan kedutan kurang kelihatan.

Risiko memakai masker kunyit

Kunyit umumnya dianggap sebagai produk selamat digunakan. Namun ia mungkin mendatangkan kesan sampingan gastrointestinal seperti perut kurang selesa dan kejang jika diambil sebagai suplemen oral.

Tiada kesan sampingan kunyit untuk kegunaan sebagai penjagaan kulit. Walau bagaimanapun, idea yang terbaik adalah untuk melakukan sedikit ujian kesesuaian sebelum menggunakannya atau apa juga bahan-bahan baru yang lain pada kulit. Ini kerana sesetengah individu
mungkin akan mendapat reaksi alahan.

Homemade masker

Kunci utama untuk menjadikan kunyit sebagai masker adalah dengan mencampurkan serbuk atau ekstrak kunyit dengan agen pemekat untuk dijadikan krim dan ia berbeza mengikut keperluan kulit:

Untuk cegah jerawat dan antibakteri – campurkan kunyit dengan air suam dan madu.

Untuk rawat hiperpigmentasi

dan kedutan – campurkan kunyit dengan yogurt, jus lemon untuk khasiat tambahan dan pencerahan.

Untuk rawat iritasi – campurkan kunyit dengan aloe vera untuk beri kelegaan semula jadi.

Untuk antioksidan – campurkan kunyit dengan air (boleh tambahkan sedikit almond atau tepung beras untuk menjadikan campuran ini lebih pekat)

Tidak kira apa campuran yang anda pilih, biarkan masker selama 10 minit. Kemudian bilas dengan air suam diikuti dengan toner, serum, dan pelembap.

Tidak digalakkan untuk memakainya semalaman, kerana ia cenderung untuk meninggalkan kesan, terutama jika anda mempunyai kulit yang cerah. Anda boleh cuba membasuh dengan susu, jika terdapat kesan kuning yang tertinggal. Amalkan penggunaan masker ini 2-3 kali seminggu.

Banyak manfaat masker kunyit, cubalah!

Jika anda sedang mencari idea untuk masker buatan sendiri, masker kunyit ini mungkin sesuai untuk dipertimbangkan. Malah, ada banyak manfaat masker kunyit untuk kulit wajah.

Ia memerlukan masa untuk dapat melihat keberkesanannya. Jadi sebaiknya untuk anda mengamalkannya paling tidak selama beberapa minggu untuk mendapatkan hasil yang diingini.

Jika masih tiada perubahan, anda boleh mendapatkan rundingan dari profesional atau doktor untuk menangani keperluan penjagaan kulit anda.


Ini 5 PUNCA UTAMA Tekanan Darah Tinggi, Ia Ada Kaitan Dengan Buah Pinggang

Tekanan darah tinggi adalah antara
penyakit kronik yang paling banyak dihidapi oleh masyarakat negara kita
. Persoalannya, apakah punca darah tinggi?

Untuk pengetahuan anda, ia boleh berlaku disebabkan oleh pelbagai faktor dan ia boleh dialami oleh sesiapa sahaja tanpa mengira jantina mahupun usia.

Untuk mendapatkan lebih banyak info tentang Kesihatan Jantung, sila dapatkannya
di sini.

Faktor kebarangkalian

Seperti yang dinyatakan pada awal tadi, hipertensi boleh berlaku kepada mana-mana individu pada sebarang lapisan usia, dan pelbagai faktor boleh menjadi punca darah tinggi atau hipertensi.

Mengalami hipertensi bermakna anda
 berisiko untuk mendapat penyakit jantung dan strok.

Dalam beberapa kajian yang dilakukan menunjukkan terdapat ciri-ciri tertentu atau faktor yang boleh meningkatkan risiko anda untuk mengalami masalah tekanan darah tinggi.

Antara faktor-faktornya adalah seperti:

Lelaki

Usia

Kadar kolesterol
 tinggi

Berat badan berlebihan

Gaya hidup tidak aktif

Punca darah tinggi

Selain daripada faktor yang disenaraikan di atas, berikut adalah antara beberapa perkara yang boleh menjadi punca hipertensi untuk berlaku:

#1. Genetik punca darah tinggi usia muda

Sesetengah penyelidik mempercayai bahawa
genetik tertentu di dalam DNA anda turut boleh menyebabkan wujudnya hipertensi
.

Sememangnya hampir tiada apa yang boleh dilakukan untuk mengubah genetik anda.

Tetapi mengetahui bahawa terdapat ahli keluarga seperti ibu bapa, datuk atau nenek, mahupun adik-beradik yang mempunyai hipertensi, sudah tentu dapat membantu pakar perubatan untuk menentukan jika anda mungkin berisiko untuk turut mengalaminya.

#2. Pengambilan garam berlebihan

Umumnya,
pengambilan garam secara berlebihan, sama ada secara langsung atau garam yang terkandung dalam makanan diproses, akan meningkatkan risiko untuk mengalami tekanan darah tinggi
.

American Heart Association mencadangkan
pengambilan garam
sehari hanya pada kadar kurang daripada 1,500 miligram (mg).

Walau bagaimanapun, dikatakan kebanyakan individu di negara tersebut mengambil lebih daripada 3,400 mg garam sehari.

Pengambilan garam secara berlebihan untuk tempoh jangka masa yang panjang akan meningkatkan kecenderungan untuk
mengalami strok
, masalah jantung serta masalah kesihatan lain.

Namun, pengambilan garam yang disyorkan itu sudah tentunya berbeza bagi individu yang lebih berusia, mereka yang
menghidapi diabetes
 atau masalah buah pinggang.

Baca juga:

#3. Kurang kalium dalam tubuh badan

Jika
pengambilan garam
yang berlebihan dikatakan penyebab darah tinggi, sebaliknya kekurangan kalium di dalam tubuh badan juga turut boleh menjadi salah satu puncanya.

Individu yang mengambil makanan dengan kalium dalam jumlah yang seimbang, akan kurang berisiko untuk mempunyai masalah tekanan darah tinggi.

American Heart Association mencadangkan untuk mengambil antara 3,500 hingga 5,000 mg kalium dalam sehari.

Sudah tentu, setiap perkara yang diambil secara berlebihan akan mengundang kesan sampingan, begitu juga dengan
kalium
.

Mengambil kalium dalam jumlah yang terlalu banyak akan menyebabkan masalah
berkaitan jantung
.

Jadi untuk mengetahui jumlah kalium yang sesuai dengan anda, pastikan anda berjumpa dan melakukan rundingan dengan doktor perubatan anda.

#4. Ubat-ubatan juga punca darah tinggi

Sesetengah ubat-ubatan tertentu turut boleh menjadi faktor penyebab darah tinggi.

Pengambilan ubatan tertentu akan meningkatkan risiko tekanan darah tinggi sebagai kesan sampingan.

Bergantung kepada keadaan dan tahap kesihatan anda, doktor boleh menyesuaikan dos ubatan, mengubah
jenis ubat
 atau merawat masalah tekanan darah tinggi yang dialami dengan cara yang berasingan.

Bagi sesetengah individu, keadaan kesihatan tertentu boleh mengembangkan darah tinggi.

Merawat masalah kesihatan yang dihadapi akan dapat membantu mengurangkan tekanan darah tinggi yang dialami.

#5. Masalah buah pinggang juga antara puncanya

Buah pinggang merupakan organ yang sangat penting
.

Ia bertanggungjawab dalam menjalankan fungsi untuk menyingkirkan bahan buangan dan toksin ketika anda
ken
c
ing
.

Tetapi buah pinggang yang mempunyai masalah tidak akan dapat berfungsi dengan baik.

Banyak perkara yang boleh menjejaskan
fungsi buah pinggang
.

Jika doktor mengesyaki anda mempunyai masalah buah pinggang yang tidak berfungsi, mereka akan melakukan beberapa ujian darah untuk mengesahkan diagnosis yang dilakukan.

Terdapat beberapa punca darah tinggi yang boleh diatasi dengan mengubah gaya hidup seperti menjaga aspek pemakanan dan melakukan senaman secara teratur!

Jika terdapat sebarang pertanyaan, pastikan anda merujuk kepada doktor perubatan yang bertauliah. Jangan pula bertanya kepada Dr. Google semata-mata, okay?


Punca Kanser Paru-Paru: Individu Dengan Risiko Ini Harus Lebih Waspada!

Semua orang berisiko untuk menghidap
kanser paru-paru
. Jadi, penting untuk anda mengetahui punca kanser paru paru yang boleh menyebabkannya berlaku.

Untuk pengetahuan anda semua, individu yang mempunyai faktor risiko yang lebih tinggi lebih berkemungkinan atau berisiko untuk menghidap kanser paru-paru.

Untuk mendapatkan lebih banyak info tentang Kanser Paru-Paru, sila dapatkannya
di sini.

Punca lazim kanser paru-paru

Salah satu punca atau penyebab utama
 kanser paru-paru ialah merokok.

Tetapi, ada banyak lagi faktor yang boleh menyebabkan seseorang itu menghidap kanser paru-paru. Antaranya ialah seperti yang berikut:

1.

Merokok

Merokok merupakan punca nombor 1 kanser paru-paru.

Hampir 80% kematian akibat kanser paru-paru adalah disebabkan oleh tabiat merokok pesakit.

Tambahan pula, perokok lebih berisiko untuk menghidap kanser paru-paru sel kecil (
small cell lung cancer
 – SCLC).

Amat jarang untuk individu yang tidak merokok untuk menghidap SCLC.

Apabila anda merokok,
asap rokok yang dipenuhi karsinogen
 akan merosakkan sel yang melapisi paru-paru.

Pada awalnya, badan mungkin boleh membaiki kerosakan yang terjadi akibat tabiat merokok.

Namun, lama kelamaan kerosakan tersebut mungkin akan menyebabkan sel badan menjadi abnormal lalu membentuk kanser.

2.

Umur lanjut tingkat risiko kanser

Umur yang bertambah merupakan salah satu faktor
 risiko kanser.

Di Amerika Syarikat, kebanyakan pesakit didiagnosis dengan kanser paru-paru pada umur 70 tahun ke atas.

Hanya 10% daripada jumlah kes didapati berlaku kepada individu yang lebih muda daripada 50 tahun.

3.

Pendedahan kepada gas radon

Gas radon merupakan sejenis gas radioaktif yang tidak mempunyai sebarang warna ataupun bau.

Gas ini terhasil secara semula jadi di celah rekahan batu dan tanah.

Di Amerika Syarikat,
pendedahan terhadap gas radon berisiko untuk berlaku
 kepada 1 daripada 15 pemilik rumah.

Sebagai langkah berjaga-jaga, pemilik rumah boleh lakukan pemeriksaan menggunakan kit mudah yang boleh didapati dengan cepat.

Di Malaysia, ramai yang tidak menyedari bahawa pendedahan terhadap gas radon mungkin boleh mengakibatkan kanser paru-paru.

4.

Pendedahan kepada asap sekunder

Asap sekunder ialah asap yang datang daripada pembakaran bahan yang mengandungi tembakau seperti rokok.

Rokok yang dihembus keluar daripada individu yang merokok juga dikategorikan sebagai asap sekunder.

Kanser paru-paru boleh berlaku kepada individu yang terdedah kepada asap sekunder.

Menurut
American Cancer Association
, pendedahan kepada asap sekunder menyebabkan hampir 7000 kematian setiap tahun.

Individu yang terdedah kepada asap sekunder ataupun
second-hand smoke
juga dikenali sebagai perokok pasif.

Mereka

mempunyai risiko yang sama seperti individu yang merokok
.

5.

Pencemaran udara punca kanser paru paru

Menurut kajian, gas nitrogen oksida yang dilepaskan oleh kenderaan boleh meningkatkan risiko menghidap kanser paru-paru sebanyak 33%.

Pencemaran udara ini menghasilkan partikel kecil
 yang akan disedut masuk ke dalam paru-paru ketika bernafas.

Selain kanser paru-paru, pencemaran udara juga meningkatkan risiko asma, sakit jantung dan boleh menganggu fungsi serta mencetuskan masalah kesihatan pada organ paru-paru.

6.

Pendedahan terhadap bahan kimia

Pendedahan terhadap
bahan kimia merupakan satu lagi penyebab
 kanser paru-paru.

Pendedahan terhadap bahan kimia beracun seperti asbestos, uranium, arsenic, cadmium, kromium, nikel dan beberapa jenis bahan yang berasaskan petroleum boleh membawa mudarat kepada organ paru-paru.

Jika anda terdedah dengan bahan kimia ketika berkerja, pemakaian
personal protective equipment
 atau PPE boleh mengurangkan pendedahan terhadap bahan kimia tersebut.

Anda juga boleh merujuk kepada MSDS (
Material Safety Data Sheets
) untuk mengetahui risiko atau bahaya bahan tersebut terhadap kesihatan anda.

7.   Terdedah kepada radiasi punca kanser paru paru

Pesakit yang
pernah mendapat rawatan terapi radiasi
 untuk merawat kanser berisiko untuk menghidap kanser paru-paru.

Risiko ini bertambah jika pesakit tersebut menerima terapi radiasi ketika umur masih muda.

Risiko ini juga adalah berbeza mengikut dos radiasi yang pesakit terima sebelum ini.

8.

Penyakit paru-paru

Chronic obstructive pulmonary disease
 (COPD) adalah satu lagi penyakit yang disebabkan oleh tabiat merokok.

Penyakit ini boleh menjadi punca kanser paru paru kerana p
esakit yang menghidap COPD mempunyai risiko sebanyak 5 kali ganda untuk mendapat kanser paru-paru.

9.

Keadaan kesihatan tertentu

Pesakit yang mempunyai penyakit limfoma berisiko untuk menghidap kanser paru-paru sebagai kesan
sampingan rawatan yang pesakit hadapi.

Rawatan kemoterapi dan radio terapi
 untuk merawat limfoma didapati dapat menyebabkan pesakit menghidap kanser paru-paru sebagai kesan sampingan.

Selain itu, pesakit yang pernah melakukan pemindahan organ juga mempunyai risiko yang lebih besar untuk menghidap kanser paru-paru.

10.

Jangkitan

Jangkitan tertentu juga boleh menyebabkan seseorang itu menghidap kanser.

Sebagai contoh, wanita yang pernah dijangkiti
human papilloma virus
 (HPV)
 lebih berisiko untuk menghidap
kanser serviks.

Jangkitan bertanggungjawab dalam hampir 15% ke 20% kes kanser di seluruh dunia.

Selain itu, individu yang mengalami jangkitan juga lebih berisiko untuk menghidap kanser.

Sebagai contoh:

Beberapa jenis virus boleh mempengaruhi gen di dalam sel. Virus ini boleh memasukkan gen mereka ke dalam sel lalu memprogramkan sel tersebut untuk membesar dan merebak tanpa kawalan.

Ada beberapa jenis jangkitan yang boleh meninggalkan inflamasi yang berlarutan pada badan pesakit. Ini boleh menyebabkan sel yang terkesan berubah lalu menjadi kanser.

Beberapa jenis jangkitan boleh menyebabkan sistem imun individu menjadi lemah. Apabila sel imun menjadi lemah, badan pesakit sukar untuk melawan kanser daripada terus merebak.

Baca juga:

Rawatan Kanser Paru-Paru, Ini Pembedahan & Ubatan Yang Perlu Pesakit Kanser Tahu

Jenis Dan Tahap Kanser Paru-Paru, Ia Penting Untuk Tahu Di Mana Kanser Bermula

 Genetik punca kanser paru paru

Genetik juga memainkan peranan yang penting untuk kanser paru-paru.

Ada individu yang mewarisi gen penyakit ini daripada ibu ataupun bapanya.

Walau bagaimanapun, kanser paru-paru jarang diwariskan secara genetik.

Namun, masih ada sebilangan kecil yang mampu menyebabkan kanser paru-paru.

Individu yang mewarisi sejenis kromosom yang dikenali sebagai kromosom 6 amat berisiko untuk menghidap kanser paru-paru.

Individu tersebut boleh mendapat penyakit ini
walaupun tidak pernah merokok sepanjang hayat
 mereka.

Buat masa ini, para penyelidik masih lagi berusaha untuk mencipta kaedah yang terbaik bagi mengenal pasti individu yang mempunyai perubahan dari segi genetik.

Walau bagaimanapun, ujian tersebut belum digunakan secara meluas.

Masalah kardiovaskular

Masalah kardiovaskular didapati menjadi salah satu punca
 kanser paru paru.

Individu yang mempunyai masalah kardiovaskular didapati lebih berisiko untuk menghidap kanser paru-paru, lebih-lebih lagi mereka yang menggunakan inhibitor ACE untuk merawat tekanan darah tinggi.

Pesakit yang telah menggunakan ubat ini lebih daripada 10 tahun didapati mempunyai risiko sebanyak 14% lebih daripada orang lain.

Faktor gaya hidup punca kanser paru paru

Selain punca kanser paru paru di atas,
faktor gaya hidup turut memainkan peranan
 yang tersendiri.

Individu yang tidak menjaga pemakanan dan gemar mengambil minuman keras, didapati lebih berisiko untuk menghidap kanser paru-paru.

Punca 1: Pemakanan

Individu yang mengamalkan diet yang mempunyai indeks glisemik yang tinggi lebih berisiko untuk menghidap kanser paru-paru.

Indeks glisemik merupakan satu kadar ukuran betapa cepatnya makanan yang dimakan boleh
meningkatkan tahap glukosa dalam darah
.

Makanan yang mempunyai indeks glisemik yang rendah menyebabkan tahap glukosa naik secara perlahan-lahan.

Makanan yang mempunyai indeks glisemik yang tinggi pula akan menyebabkan tahap gula naik dengan pantas.

Walau bagaimanapun, pakar masih lagi belum menjumpai punca sebenar yang mengaitkan antara indeks glisemik dan juga kanser paru-paru.

Pesakit yang mempunyai barah paru-paru dinasihatkan untuk elakkan makanan yang diproses dan juga mempunyai kandungan gula yang tinggi.

Punca 2: Pengambilan alkohol

Alkohol merupakan salah satu punca kanser paru paru yang boleh diubah selain merokok dan juga obesiti.

Tabiat pengambilan minuman beralkohol merupakan punca kanser paru paru, mulut, tekak, peti suara, esofagus, hati, kolon dan payudara.

Hampir 6% kanser di seluruh dunia
adalah disebabkan oleh pengambilan alkohol
.

Semakin banyak alkohol yang diminum, semakin bertambah risiko untuk menghidap kanser.

Alkohol merupakan sejenis karsinogen yang sama seperti tembakau.

Malah, boleh juga menyebabkan ketagihan seperti mana merokok.

Individu yang ketagih minum arak bukan sahaja mempunyai risiko yang lebih tinggi untuk menghidap kanser, mereka juga lebih berisiko untuk menghidap hepatitis dan
cirrhosis
 pada bahagian hati.

Minuman ini juga boleh merosakkan organ seperti pankreas dan otak, serta meningkatkan tekanan darah.

Tabiat pengambilan minuman keras juga boleh meningkatkan risiko penyakit jantung dan strok.

#OpenYourMind #CelikKanser


9 Fakta & Auta Berkaitan Penyusuan Badan, Ada Yang Masih Percaya Sampai Sekarang!

Sama ada anda hamil atau sedang melalui proses penyusuan, pastinya anda pernah mendengar beberapa kepercayaan berkaitan ibu menyusu badan.

Adakah ia benar atau sekadar mitos?

Untuk mendapatkan lebih banyak info berkenaan Keibubapaan, anda boleh klik
di sini
.

9 fakta atau auta berkaitan ibu menyusu badan

Adakalanya apa yang dikatakan mungkin boleh mengundang rasa kelakar. Walau bagaimanapun, tidak dinafikan
 ada kepercayaan tentang proses penyusuan ini adalah benar
.

Apa yang benar atau yang mitos? Jom bongkar!

 Pelbagai rasa

Apa yang ibu makan, itulah juga yang akan dimakan si kecil nanti. Ini bermakna jika anda suka makan sayur bayam, kemungkinan bayi anda juga akan menyukainya, benarkah?

Kepercayaan ini dikatakan benar.

Ini kerana seperti ketika mengandung, bayi akan dapat merasa makanan yang dimakan ibunya melalui cecair amniotik (ketuban), maka keadaan yang sama turut berlaku ketika proses penyusuan.

Malahan ada kajian mengatakan
ibu menyusu badan dan tidak cerewet dalam soal pemakanan akan turut dapat menjadikan si kecil sebagai kanak-kanak yang tidak memilih makan
.

 Proses penyusuan berpanjangan punca anak lebih manja

Sudah tentu ia adalah perkara yang tidak benar.

Mana mungkin anak anda menjadi manja semata-mata kerana susu badan yang diberikan? Malahan tempoh penyusuan adalah hak mutlak dan pilihan ibu.

Anak akan menjadi manja apabila segala kehendak yang tidak berpatutan dipenuhi semata-mata kerana tidak mahu mereka terus menangis atau merengek.

Memberikan anak susu badan yang secukupnya adalah 1 kaedah bagi memenuhi keperluan nutrisi untuk perkembangannya.

 Sentuhan kulit ke kulit tingkatkan bekalan susu

Ia mungkin kedengaran pelik.

Tetapi jika ibu menyusu badan dapat
mewujudkan hubungan fizikal kulit ke kulit dengan si kecil semasa proses penyusuan
, tindakan anda itu boleh meningkatkan penghasilan susu.

Apabila kontak terus kulit ke kulit dilakukan dengan bayi, ia dapat merangsang pelepasan oksitosin (hormon ketenangan, kasih sayang), yang penting untuk penyusuan.

Malahan ia juga dikatakan dapat mengeratkan ikatan kasih sayang antara ibu dan anak.
Benda baik, tidak salah untuk dicuba, bukan?

 Minum banyak air kekalkan penghasilan susu

Kalau masa berpantang ikut petua orang lama, ibu-ibu tidak digalakkan untuk minum air dengan banyak. Kononnya kerana bimbang akan bentan, buncit atau rahim kembang.

Tetapi bagi ibu menyusu badan pula perlu minum air dengan banyak untuk kekalkan penghasilan susu. Eh, masa berpantang tidak menyusukan anak ke?

Kedua-duanya adalah 1 mitos yang tidak tepat.

Sudah tentu
pengambilan air minuman yang banyak tidak akan meningkatkan penghasilan susu
.

Tetapi ia bergantung kepada faktor biologi seperti tisu kelenjar mencukupi, tahap normal hormon dan faktor kesihatan.

Namun, ibu yang menyusu perlu mengambil air yang secukupnya bagi mengelakkan masalah dehidrasi dalam badan.

 Kubis atasi masalah bengkak susu

Eh, biar betul kubis boleh atasi masalah bengkak susu? Ya! Kedengaran seperti mustahil, tetapi
 petua orang lama ini sangat berkesan untuk mengatasi dan mengurangkan masalah bengkak susu
.

Bengkak susu adalah 1 masalah biasa dan paling kerap dialami oleh ibu menyusu badan. Sakitnya hanya Tuhan yang tahu. Tetapi bagaimana ia berfungsi?

Umumnya,
daun kubis
 yang diletakkan pada payudara akan memberikan kesan kepada cecair interstisial payudara.

Ia tidak memberi kesan pada sel penghasilan susu tetapi sangat membantu dalam mengurangkan
pembengkakan payudara.

Malahan, daun ajaib ini berguna untuk sebarang masalah bengkak di seluruh bahagian badan, sama ada sakit gigi hinggalah kaki yang terseliuh.

Tetapi bagi ibu yang mengalami masalah bengkak susu, disarankan untuk mengaplikasikan petua ini sekali atau dua kali sehari dan tidak diletakkan secara berterusan.

 Bersenam buat susu badan masam

Adakah ini alasan untuk ibu yang menyusukan si kecil untuk tidak bersenam? Tetapi masam yang bagaimana, adakah seperti jeruk?

Hakikatnya, susu badan anda tidak akan ‘rosak’ atau menjadi masam untuk diberikan kepada bayi selepas anda melakukan senaman.

Sememangnya tahap asid laktik meningkat selepas melakukan aktiviti intensiti, malahan ia akan kekal dalam badan sehingga hampir 90 minit.

Keadaan ini yang mungkin menyebabkan rasa susu berubah – sehingga ada yang mengatakan rasanya masam.

Namun jika anda melakukan senaman intensiti ringan atau sederhana, tahap asid laktik tidak akan mengalami peningkatan.

Walau apa pun,
 susu badan yang mengandungi asid laktik masih bernutrisi
.

Yang lebih penting, si kecil yang diberikan susu selepas ibu bersenam, tampaknya seperti tidak kisah dengan sedikit perubahan rasa itu.

Jadi tiada alasan untuk ibu tidak bersenam
!

 Bawang putih galakkan bayi untuk menyusu

Ada sesetengah bayi yang kurang menyusu badan, pastinya keadaan itu akan membuatkan hati ibu runsing, bukan?

Untuk menggalakkan bayi menyusu dengan lebih baik, ada cadangan bagi ibu menyusu badan mengambil makanan berunsurkan
bawang putih
.

Ada kajian yang menyokong fakta ini dengan mengatakan ibu yang menyusukan bayi selepas 2 jam memakan bawang putih akan membuatkan si manja menyusu dengan lebih kuat dan lebih banyak.

 Susu jadi masam kerana stres

Ia adalah 1 mitos yang tidak benar. Tekanan dan kemarahan adalah 1 perkara normal yang sukar dielakkan. Ia langsung tidak mempunyai kaitan terhadap perubahan rasa susu.

Tekanan yang dirasai hanya mungkin akan menjejaskan penghasilan susu tetapi bukan rasanya.

 Ibu tak sihat? Jangan menyusu!

1 kepercayaan yang tidak harus diikuti. Malahan, jika
anda mempunyai selesema, demam atau sebarang jangkitan virus ringan, teruskan menyusu
.

Ini kerana susu tersebut dapat memberikan perlindungan kepada bayi dalam melawan kesakitan.

Antibodi yang terkandung di dalamnya
 membantu meningkatkan sistem imun bayi dalam melawan jangkitan dan penyakit.

Namun,
pastikan anda sentiasa mencuci tangan
, elakkan daripada
batuk mahupun bersin
 berdekatan bayi serta elakkan daripada mencium si kecil dalam masa beberapa hari, okay?

Semak dan kaji

Bukan semua kepercayaan orang dahulu mengenai ibu menyusu badan tidak betul dan salah. Ada sesetengahnya memberikan kebaikan kepada proses penyusuan.

Namun sebelum anda mempercayai apa yang dikatakan, sebaiknya lakukan semakan atau bertanyakan kepada pakar terlebih dahulu.


Bantu Mereka yang Mengalami Kemurungan

Kemurungan atau depresi adalah sejenis keadaan kesihatan mental. Ia berlaku apabila seseorang mengalami kesedihan melampau sehingga menjejaskan kehidupan serta aktiviti hariannya. Mereka yang mengalaminya hilang keinginan dalam melakukan rutin hariannya dan bahkan mungkin hilang keinginan untuk hidup.

Keadaan ini adalah serius dan tidak boleh dipandang ringan, apatah lagi mempermainkan orang yang mengalaminya. Jika tidak diuruskan dengan betul, mereka mungkin akan berakhir dengan kematian.

Kemurungan bukan sekadar sedih biasa

Keadaan ini mungkin bermula dengan kesedihan biasa disebabkan beberapa peristiwa seperti gagal dalam peperiksaan, kematian ahli keluarga atau didiagnosis menghidap penyakit tertentu. Namun, kesedihan tersebut menjadi semakin parah sehingga mengganggu kualiti hidup.

Diagnosis tidak boleh dibuat sesuka hati. Ia memerlukan pemeriksaan pakar psikiatri atau psikologis klinikal. Terdapat beberapa kriteria khusus sebelum seseorang boleh disahkan kemurungan.

Dapatkan bantuan perubatan yang betul

Kemurungan adalah sejenis gangguan kesihatan atau penyakit yang menjejaskan mental seseorang. Sama seperti penyakit fizikal (kencing manis, sakit jantung dan buah pinggang), ia juga perlu dirawat. Berita baiknya adalah keadaan ini boleh dirawat sepenuhnya jika melalui terapi dan bantuan perubatan yang betul.

Antara kesilapan sesetengah pihak adalah merasakan bahawa ia cukup diuruskan melalui amalan-amalan spiritual atau meditasi. Jika seseorang disahkan kemurungan (mengikut maksud perubatan standard), dia perlu mengambil terapi dan ubat-ubatan tertentu mengikut keadaan semasanya.

Jangan bertangguh. Jika anda dapati ahli keluarga atau kenalan anda mempunyai tanda-tanda kemurungan (menyendiri, masalah tidur, hilang minat terhadap hobi, berfikir ingin bunuh diri), sila dapatkan bantuan perubatan dengan segera sebelum keadaan menjadi lebih parah.

Buang stigma, hulurkan tangan

Mengalami penyakit mental bukanlah satu kesalahan, sama seperti menghidap penyakit kanser. Dalam banyak keadaan, ia berlaku bukan disebabkan gaya hidup mereka tetapi keadaan sekitar yang menyebabkan penyakit ini berlaku. Tolak jauh-jauh stigma dan rasa malu jika ada ahli keluarga yang mengalaminya.

Mereka sangat memerlukan bantuan dan sokongan dalam proses untuk pulih. Sama ada mereka sakit atau tidak, itu langsung tidak mengubah siapa diri mereka. Jangan jadi penghukum tetapi jadilah pendokong.


Ibu Bapa Perlu Tahu Bahawa Budaya Sharenting Adalah Bahaya!

Buka sahaja media sosial, pasti akan ada banyak gambar atau video yang dimuatnaik oleh ibu bapa untuk menunjukkan pencapaian anak-anak mereka. Perbuatan ini dinamakan sebagai “sharenting”. Adakah mereka melakukan ini dengan niat untuk berlagak atau sekadar ingin berkongsi? Selain itu, apakah risikonya? Sila ikuti artikel ini dengan lebih lanjut.

Sebuah kajian bersama berkaitan “sharenting” telah dilakukan oleh Marie Grubbs Hoy yang merupakan profesor di
College of Communication and Information
 dan Alexa K. Fox yang merupakan pembantu profesor di
University of Akron
. Hasil kajian ini menunjukkan bahawa masih ada ibu bapa yang mungkin belum menyedari akan bahaya perbuatan ini.

Kajian menggunakan platform media sosial

Hoy dan Fox menggunakan data daripada laman media sosial syarikat Carter’s Inc iaitu sebuah syarikat pakaian kanak-kanak. Kajian ini dilakukan bertujuan untuk mengetahui sejauhmanakah pasangan ibu bapa terutamanya yang masih baru sanggup berkongsi informasi peribadi anak-anak mereka jika ia melibatkan bisnes.

Untuk pengetahuan anda, ada syarikat yang akan menggunakan media sosial sebagai salah satu daripada teknik pemasaran mereka. Sebagai contoh, mereka mungkin akan membuat satu peraduan yang meminta ibu bapa untuk berkongsi cerita, gambar atau video berkenaan anak mereka kepada syarikat.

Data ini menyediakan peluang untuk pengkaji melihat bagaimana sesuatu jenama itu menggunakan media sosial untuk memperdaya ibu kepada kanak-kanak yang masih muda untuk berkongsi informasi peribadi anak mereka.

Data ini melibatkan 116 peserta wanita yang kesemuanya adalah ibu. Pada awalnya, syarikat ini telah siap menyatakan bahawa pihak syarikat akan mempunyai hak terhadap kesemua informasi yang diberikan dan boleh dikongsikan kepada sesiapa sahaja tanpa persetujuan.

Syarikat ini bertanya 10 soalan dan akan menawarkan kupon serta memberikan pautan di media sosial mereka. Jika ada ibu bapa yang berkongsi gambar anak mereka, pihak syarikat akan memancing mereka dengan meninggalkan komen seperti “kami ingin berjumpa dengan si kecil anda ini satu hari nanti”.

Hasil kajian ini menunjukkan bahawa 69 peratus daripada peserta kajian ini memberi komen bahawa mereka agak bimbang dengan keselamatan anak mereka. Manakala 47 peratus pula sewenang-wenangnya mendedahkan informasi peribadi anak mereka hanya selepas satu soalan sahaja.

Dalam erti kata yang lain, kurang daripada separuh peserta kajian ini terpedaya dengan kaedah pemasaran ini manakala majoriti daripada peserta sedar akan bahaya yang mungkin menimpa anak mereka sekiranya informasi peribadi mereka terdedah di atas talian.

Budaya yang bahaya!

Menurut Hoy dan Fox, keterujaan mereka dalam mempamerkan pencapaian anak di dalam media sosial adalah perbuatan yang salah. Ini lebih-lebih lagi jika mereka turut menulis informasi peribadi anak seperti nama, hari lahir, alamat tempat atau foto. Kini, kesilapan seperti ini tidak lagi dianggap sebagai kesilapan kerana sudah menjadi norma sosial masyarakat kita. Namun apa yang kita mungkin tidak sedar adalah ia akan mendedahkan privasi anak anda dan mungkin akan menyebabkan mereka berada dalam keadaan bahaya!

Mereka turut mencadangkan ibu bapa yang masih baru perlu diajar tentang akibat kepada perbuatan mereka itu. Selain itu, mereka turut percaya bahawa pihak kerajaan sebenarnya perlu membantu dalam melindungi privasi kanak-kanak secara atas talian.

Ibu bapa hari ini terutamanya yang masih baru dan membesar dengan cara berkongsi hidup mereka di media sosial mungkin tidak akan begitu memahami impak dan kesan jangka masa panjang terhadap pendedahan informasi peribadi anak-anak mereka.

Hakikatnya, berkongsi informasi peribadi anak di media sosial sememangnya akan mengundang bahaya kepada mereka. Ini akan mendatangkan pelbagai kesan negatif dan yang paling penting antaranya adalah salahguna informasi tersebut. Informasi anak anda mungkin akan dicuri dan disunting atau disimpan oleh golongan pedofilia serta pelbagai lagi pemangsa atas talian yang lain.

Konklusinya, apa yang ibu bapa perlu tahu adalah budaya “sharenting” ini sebenarnya adalah sangat berbahaya terutamanya kepada anak anda. Jadi, ambil langkah berjaga-jaga setiap kali anda ingin berkongsi sesuatu di dalam media sosial tidak kira berkaitan apa-apa sekalipun untuk mengelakkan sesuatu yang tidak diingini berlaku!

Hello Health Group
 tidak menyediakan nasihat perubatan, diagnosis, atau rawatan.

Baca juga:

“Sharenting”: Bahaya Berkongsi Gambar Anak di Media Sosial


Kerap Cuci Tangan Guna Air & Sabun Satu SENJATA Utama Perangi COVID-19? Bukan Hanya Hand Sanitizer!

Untuk mendapatkan lebih banyak info tentang coronavirus di Malaysia, sila dapatkannya
di sini.

Seantero dunia kini sedang dilanda pandemik wabak COVID-19 yang semakin membimbangkan dari hari ke hari. Ekoran itu, banyak negara termasuklah Malaysia telah mengambil pelbagai langkah keselamatan dan kesihatan untuk membendung virus korona baharu ini dari terus berleluasa.

[covid_19]

Di negara kita misalnya, Perdana Menteri, Tan Sri Muhyiddin Yassin telah melanjutkan
Perintah Kawalan Pergerakan selama 2 minggu lagi bermula 1 April 2020 sehingga 14 April 2020
. Ini adalah usaha yang sangat penting untuk memutuskan rantaian jangkitan wabak COVID-19.

Selain mematuhi peraturan ini, kita semua wajar mengamalkan langkah keselamatan dan kesihatan sendiri di rumah dengan kerap cuci tangan menggunakan air dan sabun!

Tolong cuci tangan guna air dan sabun dengan kerap

Seperti mana yang kita tahu, virus korona baharu ini masih belum mempunyai sebarang vaksin atau penawar yang boleh menyembuhkan penyakit akibat jangkitannya. Virus ini juga
boleh merebak melalui sentuhan
 dan titisan dari individu ke individu yang lain.

Anda mungkin berminat:

MENGEJUTKAN! Virus Korona Boleh Merebak Kerana Anda Selalu Sentuh Muka?

Virus Korona Boleh Tersebar Dalam Jarak 2 Meter – Betul Ke?

Disebabkan itu, cara yang paling ideal untuk memerangi wabak COVID-19 ini adalah
mengelakkan kontak rapat dan mengamalkan jarak sosial
 ketika berada di luar rumah.

Selain itu, ada satu lagi senjata utama yang sewajarnya kita gunakan untuk memerangi wabak COVID-19 ini iaitu cuci tangan guna air dan sabun dengan kerap.

Menurut Elizabeth Scott yang merupakan Pengarah Bersama Center for Hygiene and Health in Home and Community di Simmons University, Boston, Amerika, tangan kita adalah anggota badan yang paling penting kerana ia adalah ‘penghubung’ tubuh badan kita.

“Kita tidak boleh kawal apa yang kita sentuh. Kita juga tidak boleh kawal apa yang orang lain sentuh. Pun begitu, kita boleh menjaga kebersihan tangan kita sendiri dalam usaha melawan pandemik wabak COVID-19 yang melanda dunia ketika ini’, jelas beliau lagi.

Ia adalah senjata utama untuk memerangi wabak COVID-19

Mungkin ramai yang kurang sedar atau tidak peduli dengan kepentingan kebersihan tangan.

Hakikatnya, kita perlu faham bahawa virus korona baharu ini juga boleh menjangkiti individu
sekiranya tangan yang telah tercemar menyentuh muka lantas memindahkan virus melalui mata, hidung atau mulut
.

https://www.facebook.com/HelloDoktorMY/videos/115200726587889/

Inilah punca mengapa kita perlu cuci tangan guna air dan sabun dengan kerap agar virus yang wujud di tempat yang kita sendiri tidak tahu dapat dibasmi.

Jika kalian tidak mempunyai akses terhadap air dan sabun, anda boleh menggunakan
hand sanitizer
sebagai alternatif.

Artikel berkaitan
:

Namun, saranan untuk orang ramai agar kerap mencuci tangan mereka mungkin agak sukar dilaksanakan.

Menurut kajian yang dilakukan pada 2013 terhadap 3,700 individu selepas keluar dari tandas, hanya 5% daripada mereka yang mencuci tangan dengan air dan sabun.

Ini adalah sesuatu yang perlu kita ubah dengan kadar segera untuk memerangi pandemik wabak COVID-19 ini!

Dalam pada itu, kalian juga perlu tahu bahawa sekadar melumurkan sabun dan meletakkan tangan di bawah singki untuk membasuhnya adalah tidak mencukupi.

Jangan jadikan langkah kebersihan tangan ini sebagai sekadar cukup syarat sahaja. Sebaliknya, sila amalkan cara cuci tangan dengan air dan sabun yang betul.

Cara cuci tangan dengan air dan sabun yang betul

Mungkin masih ramai yang tidak mempunyai kesedaran terhadap kebersihan tangan lalu mengambil ringan sahaja perkara ini. Ketahuilah ini adalah senjata utama kita semua dalam memerangi pandemik wabak COVID-19 ini bersama-sama.

Jadi, marilah kita mengubah pemikiran kita dan mula
amalkan langkah cuci tangan dengan air dan sabun dengan betul
 seperti yang disarankan oleh Pusat Kawalan Penyakit Berjangkit (CDC). Caranya:

Sebelum, semasa dan selepas menyediakan makanan

Sebelum makan dan minum

Sebelum dan selepas menziarahi orang sakit

Sebelum dan selepas merawat luka pada tubuh badan

Selepas keluar dari tandas

Selepas menukar lampin atau membantu anak di bilik air

Selepas batuk, bersin atau menghembuskan hingus

Selepas menyentuh haiwan peliharaan

Selepas menyentuh makanan, minuman atau najis haiwan

Selepas menyentuh plastik sampah

Jika tidak mempunyai akses kepada air atau sabun, hand sanitizer boleh digunakan sebagai alternatif. Namun, ingat ya? Jangan hanya sekadar meletakkan tangan anda begitu sahaja di sinki!

Ikuti 7 langkah cuci tangan yang telah dikeluarkan oleh Kementerian Kesihatan Malaysia (KKM) ini:

#1.  Basuh tangan dengan sabun dan air secukupnya.

#2. Gosok tapak tangan.

#3. Gosok setiap jari dan celah jari.

#4. Gosok kuku di tapak tangan.

#5. Gosok belakang tangan.

#6. Basuh tangan dengan air secukupnya.

#7. Keringkan tangan dengan kain bersih.

Artikel berkaitan
:

https://wp.hellodoktor.com/ms/coronavirus/covid19/kulit-tangan-kering-7-cara-atasinya/

Sekarang, anda sudah tahu cara cuci tangan guna air dan sabun dengan betul. Maka sila amalkan ia dan jangan memandang ringan lagi akan perkara ini.

Kita perlu bersama mengambil pelbagai tindakan dalam usaha melawan pandemik wabak COVID-19 yang melanda dunia kini!

[mc4wp_form id=’115319″]

Hello Health Group

tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

Baca juga:

8 Soalan Bermain Di Fikiran Tentang COVID-19 Yang Anda WAJIB Tahu – Jangan Panik!

Bukan Main-main! AMARAN Perokok 14x Ganda Lebih Mudah Dijangkiti COVID-19

COVID Akhirnya Ragut 2 Nyawa, Orang Tua Lebih Berisiko? INI Sebab Kena Elak Perhimpunan Besar

Elak COVID-19, Perkuatkan Imun Tubuh Dengan 7 Cara Mudah Ini Saja- No 3 Paling SYOK!

Tiada Simptom Tak Bermakna Anda Bebas Covid-19, Hati-hati Dengan Penyebar Virus Dalam Diam!


Ini 4 Kelebihan Jika Anda Buat RTK Sebelum Balik Kampung Atau Bercuti!

Kit ujian kendiri COVID-19 kini telah dijual secara meluas dengan harga yang agak murah berbanding sebelum ini. Ini bertujuan untuk menggalakkan orang ramai melakukan ujian air liur pantas sebelum melakukan aktiviti rentas negeri.

Mengapa ujian ini sangat digalakkan dan adakah ia berkesan seperti ujian swab yang lain?

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Jenis-jenis ujian COVID-19

Pada masa kini, terdapat dua jenis ujian yang biasa digunakan dalam mengesan jangkitan COVID-19.

Ujian yang pertama ialah ujian polymerase chain reaction
 atau lebih dikenali dengan nama ujian PCR. Ujian PCR ini membantu pengesanan jangkitan dengan cara mengesan bahan genetik virus COVID-19.

Ujian yang kedua pula ialah ujian antigen. Ujian ini pula membantu mendiagnosis COVID-19 dengan cara mencari molekul tertentu yang terdapat pada permukaan virus COVID-19.

Antara contoh ujian antigen adalah dengan menggunakan RTK antigen atau ujian air liur pantas.

Ujian air liur pantas ini berkemampuan untuk memberikan keputusan dalam masa 15 minit sahaja dan tidak memerlukan analisis makmal.

Adakah kit ujian kendiri ini benar-benar tepat?

Kajian terbaharu pada awal tahun ini menyatakan bahawa, ujian air liur menunjukkan ketepatan sebanyak 83% dalam mengesan jangkitan positif COVID-19.

Manakala ujian swab yang dilakukan pada hidung dan tekak pula menunjukkan ketepatan sebanyak 85%.

Hasil kajian ini adalah berdasarkan kepada analisis data daripada 16 buah kajian yang telah melibatkan lebih daripada 5,000 peserta.

Selain itu, kajian ini turut mendedahkan bahawa kit ujian kendiri atau ujian air liur pantas menunjukkan ketepatan sebanyak 99% dalam mengesan kes-kes negatif jangkitan COVID-19.

Hasil analisis ini jelas menunjukkan bahawa, RTK menggunakan air liur mempunyai ketepatan yang hampir sama dengan ujian swab hidung dan juga tekak.

Malah, ujian air liur juga kurang menyakitkan dan lebih pantas untuk dilaksanakan.

Namun perlu juga ditekankan bahawa, ujian PCR adalah
ujian pengesanan jangkitan
yang terbaik pada masa kini dan merupakan ujian yang mencapai
gold standard
 daripada pihak Pusat Kawalan Penyakit (CDC) Amerika Syarikat.

Baca juga:

Nak Buat Ujian Saringan Air Liur COVID-19 Di Rumah? Ikut 5 Teknik PENTING Ini!

Jika Alami Hidung Berair, Sesak Nafas & Kerap Bersin, Perlu Ke Buat Ujian COVID-19?

Apakah kelebihan lakukan ujian air liur melalui kit ujian kendiri?

Terdapat beberapa kelebihan atau manfaat bagi penggunaan kit ujian air liur pantas ini.

#1. Memberikan hasil ujian yang lebih pantas berbanding ujian PCR

Kita semua sudah mengetahui bahawa, jika seseorang itu menjalani ujian PCR untuk mengesan jangkitan COVID-19, ia akan mengambil masa selama beberapa hari.

Ini kerana, swab pada hidung dan tekak anda akan dibawa ke makmal terlebih dahulu untuk dianalisis.

Berbanding ujian PCR, kit ujian pantas ini hanya mengambil masa antara 10 hingga 15 minit sahaja.

Ini sangat membantu dalam pengesanan pantas jangkitan terutamanya bagi tujuan pengesanan besar-besaran dan secara kendiri.

#2. Sifat kit ujian kendiri yang mudah alih dan boleh diakses oleh semua pihak

Jika anda ingin melakukan ujian PCR, anda perlu hadir ke fasiliti kesihatan tertentu seperti di hospital, klinik atau pusat pengesanan jangkitan.

Namun, jika anda ingin
melakukan ujian
air liur ini, anda hanya perlu membelinya di farmasi berdekatan dan anda boleh melakukannya di mana sahaja.

Malah, kini anda juga boleh membelinya secara dalam talian melalui laman sesawang farmasi yang anda ingini. Ia ternyata lebih mudah berbanding ujian PCR.

#3. Harganya yang murah

Bagi mereka yang pernah menjalani ujian PCR, anda pasti tahu bahawa kos bagi setiap ujian tersebut boleh mencecah RM200 dan ke atas.

Ia amatlah mahal dan agak membebankan mereka yang berpendapatan rendah dan juga sederhana.

Namun, bagi kit ujian kendiri, harga jualan boleh dikatakan agak murah apatah lagi jika dibeli secara borong.

Pada masa kini, harga bagi satu unit kit ujian kendiri boleh didapati serendah RM12.00 hinggalah RM17.00 mengikut jenama tertentu.

#4. Kaedah penggunaannya yang tidak menyakitkan

Jika anda menjalani ujian PCR, ia boleh dikatakan agak menyakitkan dan kurang selesa. Ini kerana, anda perlu memasukkan alat swab tersebut sehingga ke bahagian dalam rongga hidung anda.

Kaedah ini tentunya boleh menyebabkan anda berasa seperti hendak bersin atau mengeluarkan air mata.

N
amun, melalui ujian pantas ini, anda hanya perlu meludah air liur anda ke dalam tiub yang disediakan, dan menunggu selama beberapa minit untuk mendapatkan hasil ujian. Mudah bukan?

Sebelum ke mana-mana, buat ujian air liur dahulu!

Kini, semua rakyat Malaysia telah dibenarkan untuk
merentas negeri
bagi apa-apa tujuan seperti balik ke kampung, melancong atau meneruskan perniagaan.

Sesuai dengan kelonggaran ini, kita mestilah sentiasa cakna dengan keadaan semasa di mana jangkitan COVID-19 ini masih ada di sekeliling kita.

Untuk memastikan keluarga di kampung selamat daripada jangkitan yang mungkin dibawa oleh kita, lakukan ujian pantas ini sebelum anda memulakan perjalanan.

Tiada sebab untuk anda tidak melakukan ujian ini berdasarkan kelebihan-kelebihan yang telah kami nyatakan di atas.

Walaupun hasil ujian PCR lebih tepat, namun kit ujian ini sangat membantu dalam pengesanan awal jangkitan kerana ia tidak memakan banyak masa dan juga lebih murah.

#HelloHealthGroup, #HelloDoktor, #HelloHealthCoronaVirus


6 Risiko Kesihatan Ini Boleh Dialami Bayi Pramatang, Ibu Ayah Kena Bersedia

Bayi lahir prematur boleh
mengalami pelbagai isu kesihatan
 sepanjang kehidupan mereka. Semakin awal tempoh kelahiran, lebih besar risiko masalah kesihatan bayi yang boleh terjadi.

Untuk mendapatkan lebih banyak info tentang Keibubapaan, sila dapatkannya
di sini.

Masalah kesihatan bayi lahir prematur

Kelahiran pramatang adalah penyebab utama kematian
bayi yang baru dilahirkan
.

Syukur, dengan kemajuan teknologi dalam bidang perubatan dan rawatan neonatal untuk bayi lahir prematur, ia telah
meningkatkan peluang si manja untuk bertahan hidup
 walaupun kepada bayi yang paling kecil.

Namun, peluang survival bukanlah satu-satunya ukuran.

Ini kerana bayi yang dilahirkan sebelum 37 minggu masih terdedah kepada peningkatan risiko kematian serta pelbagai kesan jangka pendek dan panjang akibat kelahiran pramatang.

Terdapat pelbagai risiko masalah kesihatan bayi pramatang boleh dialami oleh semua anak yang dilahirkan tidak cukup bulan.

Malah bayi yang dilahirkan hanya 4 hingga 6 minggu lebih awal juga boleh mendapat kesan kelahiran pramatang seperti kesukaran bernafas,
masalah penyusuan
,
penyakit kuning
 serta kesan pada fungsi otak.

Masalah pernafasan

Berdepan risiko masalah kesihatan serius adalah perkara biasa pada
bayi tidak cukup bulan
. Bahkan, ada bayi yang mungkin memerlukan alat sokongan hidup – ventilator.

Semua bayi ini berkemungkinan untuk mengalami masalah pernafasan sepanjang
tahun pertama kehidupan
 dan berdepan peningkatan risiko asma pada kemudian hari.

Baca juga:

Mama, Jangan Samakan Bayi Pramatang Dengan Baby Cukup Bulan, Proses Tumbesarannya Berbeza!

Masalah jantung pada bayi lahir prematur

Masalah kesihatan bayi pramatang melibatkan keadaan jantung yang paling biasa disebut sebagai
patent ductus arteriosus
 (PDA).

Ductus arteriosus
 adalah bukaan antara dua saluran darah utama jantung.

Pada bayi yang dilahirkan tidak cukup bulan, keadaan
ductus arteriosus
 mungkin sentiasa terbuka (
patent
) dan tidak tertutup sebagaimana yang sepatutnya
selepas dilahirkan.

Jika keadaan ini berlaku, ia boleh menyebabkan darah berlebihan dipam melalui paru-paru pada hari-hari pertama kehidupan.

Cecair boleh berkumpul pada paru-paru dan
masalah kegagalan jantung
 boleh terjadi pada bayi pramatang.

Masalah pada saluran pencernaan

Masalah kesihatan bayi lahir prematur ini dikenali sebagai
necrotizing enterocolitis
 (NEC)
.
 Ia merupakan penyakit serius yang boleh menjejaskan usus bayi baru lahir.

Walaupun kebanyakan bayi dengan NEC akan bertambah baik, namun ada sesetengah bayi yang mungkin mengalami masalah usus berterusan seperti parut atau tersumbat.

Prosedur pembedahan mungkin diperlukan untuk mengatasi masalah ini.

Pun begitu, ada bayi yang menjalani pembedahan membuang sebahagian usus ini mungkin menghadapi masalah untuk
menyerap nutrien daripada makanan
.

Risiko bayi lahir prematur alami penyakit kuning

Jenis
penyakit kuning
 paling biasa dalam kalangan bayi pramatang adalah penyakit kuning berlebihan iaitu fisiologi (
exaggerated, physiologic jaundice
).

Dalam keadaan ini, hati tidak dapat menyingkirkan bilirubin daripada badan.

Ia merupakan bahan berwarna kuning yang dihasilkan semasa pemecahan normal sel darah merah.

Kesannya, bilirubin akan terkumpul dalam darah bayi dan tersebar ke tisu mengakibatkan kulit bayi menjadi kekuningan.

Biasanya penyakit kuning atau jaundis bukan 1 masalah kesihatan bayi yang serius. Tetapi sekiranya tahap bilirubin terlalu tinggi, wujud risiko untuk mengalami keracunan.

Bahan ini juga boleh naik dan berkumpul pada otak hingga menyebabkan kerosakan pada otak.

Tahap bilirubin normal pada bayi baru lahir mestilah di bawah 5 mg/dL.

Tahap bahaya bilirubin adalah apabila ia mencapai atas pada 15-20 mg/dL. Namun, biasanya prosedur fototerapi akan dilakukan sebelum bayi mencapai tahap bilirubin tinggi.

Anemia

Bayi pramatang juga berisiko mengalami masalah kesihatan
berkaitan darah seperti anemia.

Anemia adalah keadaan di mana badan tidak mempunyai sel darah merah yang mencukupi.

Walaupun semua bayi baru lahir akan mengalami penurunan jumlah sel darah merah yang perlahan pada bulan-bulan pertama kehidupan, namun penurunan agak ketara bagi
bayi tidak cukup bulan
.

Risiko jangkitan pada bayi lahir prematur

Bayi yang lahir awal sering menghadapi masalah melawan kuman, ini kerana
sistem imun tubuh mereka
 masih tidak berkembang sepenuhnya.

Keadaan tersebut sekali gus boleh mengakibatkan mereka mendapat jangkitan lebih mudah dan situasi ini boleh berterusan walaupun bayi sudah membesar.

Antara risiko jangkitan yang boleh dihadapi adalah sepsis, radang paru-paru, meningitis dan sebagainya.

Kesimpulannya

Terdapat beberapa masalah kesihatan bayi lahir prematur tidak dapat dicegah.

Namun percayalah pakar di Unit Rawatan Rapi Neonatal (NICU) telah berjaya menyelamatkan banyak nyawa dan mereka akan terus membantu bayi pramatang untuk bertahan.

Jika terdapat sebarang kebimbangan mengenai keadaan kesihatan atau perubatan melibatkan bayi pramatang, dapatkan rundingan dengan pakar neonatologi.


Kebersihan Faraj: Cara Menjaganya

Jika anda seorang wanita yang masih tidak mengambil berat tentang kebersihan faraj, anda sebenarnya berdepan dengan impak negatif terhadap keselamatan dan
kepuasan seksual
 anda.

Berikut adalah beberapa petua asas: apa yang boleh dan apa yang tidak boleh dilakukan ketika melakukan
pembersihan faraj
.

Untuk memantau kitaran haid, menentukan waktu kesuburan dan lebih membantu anda untuk merancang kehamilan dengan baik boleh menyemak
di sini
.

1. Jangan memakai seluar sintetik dan ketat

Sebenarnya
memakai seluar sintetik
 dan ketat boleh menyebabkan kawasan faraj anda panas dan lembap serta membuatkannya tidak bernafas.

Selain seluar yang ketat mungkin akan menyebabkan koyakan mikro pada bahagian kulit akibat geseran, keadaan ini boleh membuatkan bakteria berbahaya merebak lebih cepat.

Adalah dinasihatkan untuk anda memilih bahan semula jadi, sebaik-baiknya yang diperbuat dari kapas dan elakkan memakai pakaian ketat untuk tempoh masa yang panjang. Anda perlu memakai seluar bersih dan selesa.

2. Ujian STD

Dicadangkan untuk anda berjumpa doktor anda secara teratur untuk menguji sel yang tidak normal dan STD walaupun anda mengunakan perlindungan ketika melakukan
hubungan seks dan monogami
.

Beberapa jenis STD
 dan beberapa penyakit menular adalah tanpa simptoms, jadi dengan hanya mengandaikan bahawa anda sihat tanpa mendapatkan pemeriksaan kesihatan boleh membawa kepada PID.

Ini bermakna anda mungkin tidak menyedari sebarang perubahan fizikal atau kesan sampingan, namun anda
dijangkiti STD
 dan menyebarkannya kepada individu lain.

Membuat pemeriksaan sendiri mungkin mendatangkan bahaya, jadi yang terbaik adalah dengan mendapatkan
pemeriksaan doktor berkaitan STD
 untuk melindungi faraj dan diri anda.

Kebersihan Faraj #3. Jangan
douch

Faraj anda boleh mengekalkan keseimbangan paras pH dan bakteria baik atau buruk dengan sendiri untuk menjaga fungsi faraj.

Faraj tidak perlu dicuci dengan apa-apa bahan kimia untuk membersihkannya. Apa yang anda perlu lakukan adalah menjaga kebersihan faraj bahagian luar bahagian intim dan dubur anda dengan air suam atau sabun khusus.

Kebersihan Faraj #4. Tukar tampon, pad

Anda perlu menukar tampon dan pad anda sebelum ia penuh dengan darah haid. Adalah dicadangkan untuk menukarnya setiap 4 hingga 6 jam, tetapi ia berbeza mengikut individu. Elak menggunakan tampon pada ketika tempoh haid anda sedikit untuk mengelakkan
sindrom kejutan toksik
.

5. Objek asing

Beberapa benda seperti: tampon, jari, mainan seks, zakar,
alat kawalan kehamilan
,
menstrual cup
 adalah antara benda yang boleh masuk ke dalam faraj anda, namun ia harus dipastikan bersih.

Tetapi sesetengah tabiat peribadi seperti memasukkan timun, pisang dan sebagainya yang tidak munasabah adalah tidak sepatutnya dimasukkan ke dalam faraj anda, walaupun objek-objek tersebut dibersihkan dengan berhati-hati.

Ini boleh mengakibatkan kerengsaan boleh berlaku dalam faraj anda.

Kebersihan Faraj #6. Dari depan ke belakang

Basuh bahagian intim anda dari depan bahagian belakang selepas membuang air sama ada kencing atau air besar untuk mengelakkan jangkitan bakteria.

Lakukan dengan berhati-hati dan bersih untuk memastikan tiada baki kekotoran faraj yang tertinggal.

Lapkan faraj dan dubur anda menggunakan tisu tandas lembut, putih yang tidak mengandungi bahan pewarna atau bahan kimia berbahaya.

Faraj yang sihat akan menyingkirkan sejumlah kecil bahan kotoran untuk memastikan ia sentiasa bersih, seperti air liur yang terhasil untuk membantu membersihkan mulut anda.

 Apa-apa gangguan kepada faraj anda boleh menyebabkan anda mengalami
kerengsaan atau jangkitan faraj
.

Jadi, anda harus tahu apa yang anda harus lakukan dan apa yang anda harus elakkan bagi memiliki faraj yang sihat.

Untuk mendapatkan lebih banyak info tentang Kesihatan Wanita, sila dapatkannya
di sini
.


Ibu, kenal Pasti 28 Tanda Jika Anak Prasekolah Hingga Menengah Alami Gangguan Pembelajaran

Ada kanak-kanak yang mungkin berdepan kesulitan belajar di sekolah sama ada melibatkan kemahiran atau subjek tertentu. Namun, adakah itu petanda anak alami gangguan belajar?

Untuk mendapatkan lebih banyak info tentang Kanak-Kanak, sila dapatkannya
di sini.

Apa itu gangguan belajar?

Gangguan pembelajaran adalah secara mudahnya melibatkan kesukaran untuk belajar.

Contoh gangguan belajar merangkumi:

Disleksia – kesukaran membaca

Dyscalculia – kesukaran dengan matematik

Dysgraphia – kesukaran menulis

Apa yang disebutkan di atas adalah antara contoh gangguan berkaitan pembelajaran yang paling biasa terjadi.

Tetapi ia bukan sekadar melibatkan kesulitan belajar membaca dan menulis semata-mata.

Kesukaran dalam mendengar, bercakap dan membuat penilaian juga boleh dikatakan sebagai antara gangguan pembelajaran atau
learning disorder.

Seperkara yang perlu ibu bapa fahami, gangguan yang dialami ini tidak sama dengan gangguan kognitif.

Cuma hubungan otak mereka sedikit berbeza, maka anak-anak dengan kesukaran untuk belajar ini memerlukan alat pembelajaran alternatif yang bersesuaian.

Kenal pasti simptom anak kesulitan belajar

Di bawah merupakan beberapa gejala yang boleh dikenal pasti jika anak mengalami gangguan belajar.

Prasekolah

Anak mungkin menghadapi beberapa kesukaran di prasekolah seperti:

Mengembangkan kemahiran bertutur pada usia normal (15 hingga 18 bulan)

Mengucapkan perkataan mudah

Mengenal pasti huruf dan perkataan

Belajar nombor, rima atau lagu

Fokus dalam tugasan

Mengikuti peraturan dan arahan

Menggunakan kemahiran motor halus/kasar untuk tugasan fizikal

Sekolah rendah

Antara kesukaran yang mungkin dialami:

Menghubungkan huruf dan bunyi

Membezakan antara bunyi perkataan atau kata-kata berirama yang sama

Membaca, mengeja atau menulis dengan tepat

Membezakan antara kiri dan kanan, ‘b’ dengan ‘d’, dan lain-lain

Mengenal pasti huruf abjad

Menggunakan simbol matematik yang betul

Mengingati fakta atau nombor

Mempelajari kemahiran baharu

Memahami konsep masa

Koordinasi tangan-ke-mata, tidak dapat mengukur kelajuan atau jarak

Tugasan melibatkan kemahiran motor halus – memegang pensel, mengikat tali kasut, memakai butang baju dan sebagainya

Menyimpan barangan sendiri seperti alat tulis

Sekolah menengah

Anak dengan kesulitan belajar mungkin menghadapi masalah untuk:

Mengeja perkataan sama bunyi seperti ‘sea/see’, penggunaan awalan dan akhiran

Membaca dengan kuat, menyiapkan tugasan, menyelesaikan tugasan matematik

Membuat ringkasan dan menjawab soalan dalam ujian

Tulisan tangan – anak mungkin menggenggam pensel dengan kuat

Menghafal atau mengingati fakta

Memahami bahasa badan dan ekspresi wajah

Mempamerkan reaksi emosi yang bersesuaian dengan persekitaran pembelajaran

Memahami konsep abstrak

Fokus secara konsisten – anak mungkin akan memberikan tumpuan pada sesetengah perkara atau tugasan sahaja

Umumnya, gangguan belajar agak sukar untuk dikenal pasti pada anak-anak kecil, terutamanya jika mereka masih belum
memasuki alam persekolahan.

Kebanyakan anak yang mengalami kesulitan belajar hanya dapat didiagnosis apabila memasuki sekolah.

Ini di mana mereka akan dibandingkan dengan
rakan sebaya yang lain.

Seorang kanak-kanak yang mengalami gangguan pembelajaran mungkin akan berasa kecewa kerana tidak dapat menguasai sesuatu subjek atau kemahiran walaupun berusaha keras.

Akhirnya mereka mungkin akan berputus asa.

Gangguan dalam pembelajaran yang dialami juga boleh wujud dengan isu lain seperti gangguan emosi dan tingkah laku.

Contohnya, gangguan hiperaktif kekurangan
 tumpuan (ADHD) atau kegelisahan.

Tetapi ibu bapa tidak perlu berasa takut untuk melakukan pemeriksaan doktor kerana diagnosis yang tepat dapat membantu lebih awal.

Rawatan untuk anak dengan kesulitan belajar

Kanak-kanak dengan gangguan belajar selalunya memerlukan bantuan dan arahan tambahan yang khusus untuk mereka.

Mengalami kesulitan belajar membolehkan mereka layak mendapat tempat untuk kelas pendidikan khas di sekolah.

Biasanya sekolah akan melakukan ujian sendiri untuk menentukan sama ada anak dengan gangguan pembelajaran memerlukan bantuan semasa proses belajar atau tidak.

Penilaian dan pemeriksaan oleh pakar kesihatan juga mungkin diperlukan.

Apa yang boleh ibu bapa lakukan?

Fokus pada kelebihan. Setiap anak pasti mempunyai perkara yang boleh mereka lakukan dengan baik dan sebaliknya. Oleh itu,
tumpukan pada kekuatan anak

Kembangkan kemahiran sosial dan emosi anak yang alami gangguan belajar. Sekali gus bantu mereka untuk berasa lebih yakin dengan diri sendiri

Dapatkan sokongan yang diperlukan untuk membantu anda dalam
mendidik dan membesarkan anak
 dengan gangguan belajar. Percayalah anda tidak keseorangan

Rancang masa hadapan anak. Sebaiknya bantu anak untuk membuat perancangan masa hadapan di saat mereka dewasa nanti. Dorong mereka untuk mempertimbangkan kekuatan dan minat dalam pendidikan serta kerjaya pilihan

Anak yang mempunyai masalah kesukaran dalam pembelajaran dapat berkembang dengan maju melalui sokongan yang tepat dan bersesuaian.

Sekiranya terdapat kebimbangan mengenai keadaan anak, anda disarankan untuk melakukan pemeriksaan dan rundingan dengan doktor.


Kata Implantasi IVF Berkesan Untuk Hamil, Tapi Kenapa Ada Yang Gagal? Ini 4 Sebabnya!

Meskipun
 IVF diketahui akan keberjayaannya
, tetapi terdapat sesetengah kes di mana IVF gagal untuk membantu wanita hamil.

IVF (Persenyawaan In Vitro) adalah teknologi yang membolehkan persenyawaan antara telur dan sperma berlaku di luar tubuh wanita.

Kemudian,
telur yang telah disenyawakan dipindahkan ke tubuh dan meneruskan pertumbuhan semula jadinya.

Jika IVF pertama gagal, penyebab kegagalan boleh dicegah pada cubaan kedua untuk mengelakkan kecenderungan berlakunya peristiwa yang sama.

Apakah penyebab IVF gagal?

Dalam kebanyakan kes kegagalan IVF, terdapat lebih daripada satu penyebab.

Pakar akan melihat kepada gambar embrio dan skor kadar tumbesaran normal.

Jika punca diketahui, mereka akan membincangkan dengan keluarga untuk merancang pencegahan.

Sesetengah punca adalah tidak boleh dibaiki (seperti umur ibu)
, tetapi pakar makmal akan juga melihat punca lain yang boleh dibaiki.

Pembolehubah paling penting yang terlibat untuk keberjayaan IVF adalah telur yang sihat, sperma yang berfungsi, dan uterus yang berkemampuan, yang boleh memelihara pertumbuhan bayi dalam rahim.

#1 Ketidaknormalan telur

Telur tidak normal sering menjadi punca apabila
sel terbahagi dan kromosom tidak disalin dengan betul.

Perkara ini menyebabkan keretakan keputusan dalam pengagihan kromosom abnormal, sekali gus menghasilkan embrio yang tidak normal.

Ini berlaku lebih kerap kepada wanita yang lebih berusia.

#2 Ketidaknormalan sperma

Walaupun fakta bahawa sperma abnormal adalah kurang lazim berlaku berbanding telur abnormal,
namun jika sperma tidak normal
, tahap ketidaknormalan kromosom adalah lebih besar
.

Sperma yang tidak sihat tidak boleh mempersenyawakan telur.

#3 Kaedah pilihan embrio

Telur atau embrio yang dipindahkan ke dalam tubuh wanita adalah dipilih oleh pakar.

Pilihan ini berdasarkan tiga kriteria iaitu: peringkat sel, gred embrio, dan kadar pembahagian sel.

Walau bagaimanapun,
sukar untuk membuat pilihan yang tepat dalam memilih embrio terbaik.

Pakar hanya akan memilih berdasarkan kajian makmal dan membuat tekaan berpendidikan tentang embrio terbaik.

#4 Faktor makmal IVF

Makmal di mana embrio dibesarkan adalah persekitaran yang amat terkawal.

Pakar makmal perlu mengawal kepekatan oksigen, kepekatan karbon dioksida, kelembapan, pH, suhu, dan cahaya antara banyak lagi faktor ketat lain.

Perubahan kecil dalam sebarang faktor-faktor ini boleh menjurus kepada kematian embrio.

Anda mungkin berminat:

“Tak Kisah Hamil Lambat, Sebab IVF Kan Ada”, Ini 7 Mitos Tentang Kemandulan

Ibu IVF 50% Lebih Berisiko Menghidap Diabetes Gestasi, Benarkah?

Apakah kadar kejayaan untuk kitaran kedua IVF?

Selepas kegagalan IVF, perkara pertama yang perlu dilakukan adalah untuk melihat kembali proses sebelumnya dan mempelajari sebab kegagalan.

Daripada penemuan ini, ramai yang berjaya dalam IVF kali kedua. Faktor yang menjejaskan kadar kejayaan IVF termasuklah:

Umur wanita

Kualiti telur dan sperma

Kuantiti telur dan sperma

Kualiti prosedur IVF

Kualiti makmal IVF

Skil pakar makmal

Peralatan yang ada

Punca ketidaksuburan

Keadaan rahim

Kadar tumbesaran embrio

Kecekapan kromosom dan genetik embrio

Kadar kejayaan untuk IVF kali kedua hanya rendah sedikit berbanding dengan IVF pertama.

Akan tetapi, dengan keadaan yang baik, terdapat peluang untuk IVF berjaya buat wanita hamil.

Doktor dan pakar akan mengambil berat faktor-faktor dan keputusan terkumpul daripada cubaan pertama untuk memaksimumkan kadar kejayaan bagi IVF kali kedua.

Hello Health Group
 tidak menyediakan nasihat perubatan, diagnosis, atau rawatan.


Ibu Hidap Diabetes Semasa Hamil? Ini Senarai Makanan Boleh Diambil

Doktor sahkan anda
mengalami diabetes gestasi
? Jangan susah hati, cuba amalkan makanan untuk kencing manis semasa mengandung ini, pasti dapat membantu ibu menguruskan keadaan kesihatan dengan lebih baik.

Untuk mendapatkan lebih banyak info tentang Pemakanan Sihat, sila dapatkannya
di sini.

Cadangan makanan untuk kencing manis semasa mengandung

Untuk mendapatkan diet seimbang setelah didiagnosis diabetes gestasi, anda perlu makan pelbagai jenis makanan sihat. Membaca label makanan boleh membantu anda membuat pilihan sihat ketika
membeli barangan dapur.

Secara umumnya, anda harus makan:

Banyak buah-buahan dan sayur-sayuran

Jumlah protein tanpa lemak dan lemak sihat yang sederhana

Jumlah bijirin penuh yang sederhana, seperti roti, bijirin, pasta dan nasi, serta sayur-sayuran berkanji, seperti jagung dan kacang pis

Kurangkan makanan yang mengandungi banyak gula, seperti minuman ringan, jus buah-buahan dan pastri

Anda harus makan 3 hidangan bersaiz kecil hingga sederhana bersama 1 atau lebih snek ringan setiap hari.

Jangan melangkau waktu makan dan snek. Pastikan jumlah dan jenis makanan – karbohidrat, lemak dan protein, hampir sama dari hari ke hari. Ini boleh membantu memastikan gula darah yang stabil.

Karbohidrat, antara makanan untuk kencing manis semasa mengandung

Kurang daripada separuh kalori yang anda perlu ambil berasal daripada karbohidrat.

Kebanyakan karbohidrat terdapat dalam makanan berkanji atau bergula, seperti roti, nasi, pasta, bijirin, kentang, kacang, jagung, buah, jus buah, susu, yogurt, biskut, gula-gula dan soda –
dikenali sebagai karbohidrat ringkas.

Sebaiknya, kurangkan pengambilan karbohidrat ringkas kerana ia boleh menyebabkan gula darah meningkat dengan mendadak.

Karbohidrat tinggi serat dan bijirin adalah pilihan sihat, – dikenali sebagai karbohidrat kompleks. Sayuran adalah pilihan yang baik untuk kesihatan dan tahap gula darah anda.

Bijirin, kacang dan sayuran berkanji

Makan 6 atau lebih hidangan sehari. Satu hidangan sama dengan:

1 keping roti

28 gram bijirin sedia untuk dimakan

½ cawan (105 gram) nasi atau pasta yang dimasak

1
English muffin

Pilih makanan yang sarat dengan vitamin, mineral, serat dan karbohidrat yang sihat, seperti:

Roti dan kraker gandum penuh

Bijirin sarapan gandum penuh

Bijirin seperti barli atau oat

Kekacang

Beras perang

Pasta gandum penuh

Sayuran berkanji seperti jagung dan kacang pis

Baca juga:

Pilihan sayuran dalam makanan untuk kencing manis semasa mengandung

Makan 3 hingga 5 hidangan sehari. Satu hidangan sama dengan:

1 cawan (340 gram) sayuran berdaun hijau

1 cawan (340 gram) sayur-sayuran berdaun mentah yang dicincang atau dimasak

¾ cawan (255 gram) jus sayuran

½ cawan (170 gram) sayur-sayuran cincang – dimasak atau mentah

Pilihan sayuran yang sihat termasuk:

Sayuran segar atau beku tanpa tambahan sos, lemak atau garam

Sayuran hijau gelap dan oren, seperti bayam, brokoli,
salad romaine
, lobak merah dan lada

Buah-buahan

Makan 2 hingga 4 hidangan sehari. Satu hidangan sama dengan:

1 buah bersaiz sederhana seperti pisang, epal atau oren

½ cawan (170 gram) buah cincang, beku, masak atau dalam tin

¾ cawan (180 mililiter) jus buah

Pilihan buah-buahan yang sihat termasuk:

Buah-buahan keseluruhan berbanding jus. Ia mempunyai lebih banyak serat

Buah sitrus
 seperti oren, limau gedang dan tangerin

Jus buah-buahan tanpa gula tambahan

Buah-buahan dan jus segar – lebih berkhasiat berbanding pilihan sejuk beku atau tin

Susu dan tenusu, perlu ada dalam makanan untuk kencing manis semasa mengandung

Makan 4 hidangan produk tenusu rendah lemak atau tanpa lemak sehari. Satu hidangan sama dengan:

1 cawan (240 mililiter) susu atau yogurt

42 gram keju asli

56 gram keju yang diproses

Pilihan tenusu yang sihat termasuk:

Susu atau yogurt rendah lemak atau tanpa lemak. Elakkan yogurt dengan gula tambahan atau
pemanis tiruan

Produk tenusu adalah sumber protein, kalsium, dan fosforus yang hebat

Protein (daging, ikan, kacang kering, telur dan kekacang)

Makan 2 hingga 3 hidangan sehari. Satu hidangan sama dengan:

55 hingga 84 gram daging, ayam atau ikan yang dimasak

½ cawan (170 gram) kacang masak

1
biji telur

2 sudu besar (30 gram) mentega kacang

Pilihan protein yang sihat termasuk:

Ikan dan ayam. Buangkan
kulit dari ayam
 dan ayam belanda

Potongan daging tanpa lemak seperti daging lembu, daging babi

Potong semua lemak yang kelihatan daripada daging. Bakar, memanggang atau merebus dan bukannya menggoreng. Makanan daripada kumpulan ini adalah sumber vitamin B, protein, zat besi dan zink yang sangat baik

Makanan untuk kencing manis semasa mengandung #Manisan

Gula-gula tinggi lemak dan gula, jadi hadkan kekerapan anda memakannya dan hanya ambil dalam saiz hidangan yang kecil.

Malahan gula-gula yang dilabelkan tanpa gula juga bukan pilihan yang baik kerana ia mungkin tidak bebas kalori atau karbohidrat.

Lemak

Secara umum, anda harus mengehadkan pengambilan
makanan berlemak
.

Kurangkan pengambilan
mentega, marjerin
, sos salad, minyak masak dan pencuci mulut dan elakkan makanan berlemak tepu yang tinggi seperti burger.

Jangan menyingkirkan lemak dan minyak daripada diet anda 100% kerana ia membekalkan tenaga untuk pertumbuhan dan penting untuk
perkembangan otak bayi
.

Jadi, pilihlah minyak sihat seperti
minyak zaitun
, termasuklah kacang dan avokado.

Perubahan gaya hidup lain

Pastikan juga anda turut melakukan senaman dan sasarkan sekurang-kurangnya 30 minit waktu bersenam, 5 hari seminggu.

Berundinglah dengan doktor untuk mengetahui jenis
senaman ketika hamil
 yang sesuai untuk anda cuba.


Mengapa Lelaki Sukakan Barangan Berjenama Yang Mahal? Ada Kaitan Dengan Hormon!

Tahukah anda, lelaki yang suka beli barang mahal
mungkin dipengaruhi oleh hormon testosteron?

Ia merupakan satu penemuan yang diterbitkan oleh Institut Teknologi California (Caltech) Amerika Syarikat.

Mungkin anda seorang pengumpul seluar
jeans
 yang dicipta oleh pereka ternama atau anda mempunyai koleksi kereta mahal tersendiri.

Pernah tak anda terfikir mengapa anda tidak pernah berasa puas dengan kemewahan sedia ada?

Hormon testosteron boleh mempengaruhi minat anda terhadap sesuatu jenama yang memberi refleksi terhadap status sosial dalam satu komuniti.

Sebagai contoh, apabila anda sudah kaya,
anda lebih cenderung untuk membeli kereta atau barangan berjenama
 seperti Apple, Bentley dan sebagainya bagi menggambarkan status anda sebagai orang berada.

Kajian yang diterbitkan oleh Caltech menunjukkan tahap kemewahan yang dimiliki oleh seorang lelaki bergantung kepada paras hormon testosteron mereka di dalam badan.

Sebagai contoh, mereka yang bertestosteron tinggi lebih suka akan seluar
jeans
 berjenama Calvin Klein jika dibandingkan dengan jenama lain seperti Levi’s.

Apa yang lebih mengejutkan adalah kebanyakan pakar mengatakan penemuan tersebut sememangnya ‘masuk akal’. Kenapa?

Teruskan membaca untuk mengetahuinya dengan lebih lanjut.

Beli barang mahal untuk bersaing dengan lelaki lain

Walaupun bagi sesetengah individu, mereka tidak bersaing secara langsung dengan mana-mana lelaki, namun sikap beli barang berjenama boleh diterangkan melalui
 konsep hormon dan tingkah laku agresif.

Dalam dunia haiwan, hormon testosteron merupakan katalis kepada sikap agresif fizikal dalam menyaingi haiwan lain untuk mencapai objektif tertentu.

Oleh sebab kita (manusia) mempunyai naluri yang berbeza jika dibandingkan dengan haiwan, tingkah laku agresif tersebut berubah daripada keganasan fizikal kepada tingkah laku pengguna agresif.

Perkara ini boleh dibandingkan dengan pemilikan ekor besar dan cantik oleh burung merak jantan.

Jika ia tidak perlu menggunakan ekornya untuk menarik perhatian pasangan betina, adalah lebih efektif jika mereka tidak memiliki ekor tersebut.

Mereka lebih mudah untuk mencari makanan dan lari daripada haiwan pemangsa jika terdapat sebarang ancaman.

Namun, burung merak jantan bergantung harap kepada ekornya untuk menarik perhatian burung merak betina bagi memastikan spesies mereka tidak terancam.

Dalam erti kata lain, ekor mereka bagaikan simbol status dalam hierarki populasi burung merak.

Sama juga dengan seorang manusia lelaki. Mereka tidak perlu
membelanjakan ribuan (atau jutaan) ringgit untuk membeli barang mahal
 seperti kereta, rumah besar dan sebagainya.

Secara logiknya, jika anda mempunyai RM5 juta, adalah lebih menjimatkan kalau hanya RM50,000 digunakan untuk membeli kereta.

Namun adakah perkara itu akan berlaku? Kemungkinan besar tidak! Ini kerana kereta tersebut tidak menggambarkan status sosial sebenar anda.

Jika tidak,
masakan pemain bola sepak terkemuka di seluruh dunia
 mempunyai lebih daripada 3 kereta yang masing-masing bernilai jutaan ringgit?

Bagaimana saintis tahu testosteron adalah punca?

Dalam kajian yang dijalankan oleh Universiti Caltech, seramai 243 subjek lelaki yang berusia di antara 18 hingga 55 tahun telah dipilih secara rawak untuk mengambil pil testosteron atau pil kosong.

4 jam kemudian, keinginan mereka untuk beli barang berdasarkan kepada harga, jenama dan sebagainya telah diuji bagi melihat
kesan pemuncakan testosteron terhadap keinginan seseorang
.

Subjek yang menerima pil testosteron lebih cenderung untuk beli barang mahal berbanding dengan mereka yang menerima pil kosong.

Perkara ini telah diperhatikan dalam dua fasa ujian yang menunjukkan hormon sememangnya boleh mempengaruhi keinginan lelaki untuk berbelanja.

Dalam kehidupan sebenar,
lelaki boleh mengalami peningkatan hormon testosteron secara semula jadi
 apabila mereka menghadiri upacara tertentu seperti graduasi dan perkahwinan atau ketika mereka berjumpa dengan wanita yang cantik.

Berdasarkan kepada dapatan kajian Caltech, pada waktu tersebut komunikasi menggunakan barang berjenama dianggap lebih berkesan untuk meningkatkan kejayaan mereka dalam mencapai matlamat sosial.

Mungkin mereka ingin berkenalan dengan wanita tersebut atau ketika mereka menghadiri apa-apa majlis, mereka ingin kelihatan segak dan tampak berduit.

Ia merupakan saat yang sukar bagi setiap lelaki terutamanya jika mereka tidak berkemampuan.

Namun,
adakah hormon satu-satunya faktor yang boleh mempengaruhi tahap keinginan
 anda untuk beli barang mahal?

Tidak sama sekali. Masih banyak maklumat perlu diselidiki. Jumlah subjek kajian Caltech juga dianggap kecil dan tidak boleh menggambarkan semua populasi lelaki.

Tambahan pula, minat seseorang terhadap sesuatu jenama boleh dipengaruhi oleh pelbagai faktor persekitaran dan demografi.

Namun, jika benar hormon testosteron sememangnya mempunyai pengaruh kuat terhadap nafsu membeli, ia boleh menyebabkan implikasi sosial yang negatif.

Konklusi

Adakah ini bermakna lelaki yang beli barang mahal mempunyai tahap testosteron yang tinggi?

Mungkin, tapi ia tidak semestinya begitu. Seperti yang anda sedia maklum, minat seseorang terhadap jenama bergantung kepada faktor persekitaran sepanjang mereka dibesarkan.

Ada juga lelaki yang meminati jenama tertentu disebabkan oleh kualiti atau ia memenuhi keperluan mereka.

Sebagai contoh, lelaki yang ingin membeli komputer riba mungkin memilih produk yang berharga RM4,000 atas dasar keperluan dan fungsi produk jika dibandingkan dengan komputer yang berharga RM2,000.

Akhir kata, tepuk dada, tanya selera!


Persediaan Sebelum Melakukan Ujian AMH

Jika anda merancang untuk menangguhkan kehamilan, anda boleh mempertimbangkan untuk melakukan ujian hormon Anti-Mullerian (AMH). Ujian AMH dibuat bagi mengenal pasti bilangan tahun kesuburan seseorang wanita. Ini perkara yang anda perlu tahu jika ingin melakukannya.

1.
Fungsi AMH

Hormon Anti-Mullerian ialah hormon yang dihasilkan secara khusus oleh sel dalam folikel ovari. Hormon ini mengenal pasti rizab ovari, atau dalam erti kata lain, ia membantu mengetahui kuantiti telur yang masih ada dalam ovari anda, bukannya kualiti telur anda.

2. Tidak semestinya untuk mengesan kesuburan

Kebanyakan pasangan yang ingin mendapat anak hanya melakukan ujian AMH semasa rawatan kesuburan mereka. Namun, sebenarnya ujian ini boleh dilakukan lebih awal terutama jika seseorang wanita itu bercadang untuk melengahkan kehamilan. Bagi mengetahui tahap kesuburan anda, ujian AMH boleh dilakukan untuk membantu anda mengesan tahap kesuburan dan merancang kehamilan.

3. Boleh dilakukan pada bila-bila masa

Ujian AMH dilakukan dengan mengambil darah wanita, pada bila-bila masa termasuklah ketika seseorang wanita itu didatangi haid. Prosesnya adalah mudah dan cepat.

4.

Mengetahui tahap AMH

Semakin banyak jumlah telur yang tertinggal di dalam ovari, semakin tinggi tahap AMH pada aliran darah. Tahap rendah pada ujian AMH merupakan petanda seseorang wanita itu mengalami rizab ovari yang rendah, iaitu jumlah folikel yang berbaki hanya sedikit.

5. Bacaan tahap AMH

Tahap AMH yang tinggi berkemungkinan menunjukkan seseorang wanita itu mengalami Sindrom Polisistik Ovari (PCOS), iaitu melebihi 3.0 ng/ml. Bagi tahap AMH normal, bacaannya adalah melebihi 1.0 ng/ml. Tahap AMH rendah adalah antara 0.3-0.6 ng/ml. Semakin meningkat usia seseorang wanita, semakin berkurangan kepekatan hormon AMH.

6. Usia mempengaruhi AMH anda

Sama seperti faktor yang mempengaruhi kesuburan, peningkatan usia juga boleh menyebabkan AMH anda menurun selepas usia 35 tahun.

7. Ambil berat amalan gaya hidup

Gaya hidup turut memainkan peranan penting dalam mempengaruhi tahap AMH anda. Amalan gaya hidup yang tidak sihat seperti merokok akan menurunkan tahap AMH seseorang wanita. Malahan, pengambilan rokok yang banyak (iaitu 20 batang rokok sehari) adalah dikaitkan dengan tahap AMH rendah dan memungkinkan wanita mengalami menopaus awal.

Meskipun keputusan ujian anda nanti menunjukkan tahap AMH anda rendah, namun usahlah gusar kerana pengambilan makanan sihat dan seimbang serta gaya hidup sihat boleh membantu anda meningkatkan kembali tahap AMH.

Anda mungkin berminat untuk membaca:

Apa Perlu Buat Jika Tahap AMH Rendah?

Simpanan Ovum dan Ujian AMH

Ambil Tahu Simpanan Ovari Bantu Wanita Rancang Kehamilan

Hello Health Group
 tidak memberikan nasihat, diagnosis atau rawatan perubatan.


Tip Penjagaan Kulit Sewaktu Puasa

Dalam sibuk beramal ibadah pada
bulan Ramadan
, kita sering terlupa untuk menjaga kesihatan kulit, hingga ia menjadi kering. Ini antara tip penjagaan kulit ketika puasa yang harus diamalkan.

Untuk mendapatkan lebih banyak info tentang Kesihatan Kulit, sila dapatkannya
di sini.

Penjagaan kulit ketika puasa

Penjagaan kulit di bulan Ramadan sangat penting agar kelihatan segar sepanjang hari dalam menghadapi perubahan rutin pemakanan dan tidur.

Menahan diri daripada makan dan minum di bulan puasa juga bererti anda terdedah kepada risiko dehidrasi, yang mungkin menyebabkan
kulit kering sewaktu puasa
.

 Perubahan secara tiba-tiba dalam rutin pemakanan dan pengambilan air yang rendah boleh menyebabkan kulit kehilangan kelembapan dan keanjalan, kelihatan semakin kusam dan lesu di bulan Ramadan.

Rutin penjagaan kulit yang betul adalah penting untuk mengelakkan jerawat, tompok kering,
kulit kelihatan kusam
 dan semua simptom dehidrasi yang dikaitkan dengan puasa.

Di sini adalah tip penjagaan kulit yang berguna semasa bulan Ramadan:

1. Minum banyak air selepas berpuasa

Apabila anda berbuka puasa, pastikan anda makan beberapa makanan yang berasaskan air, seperti sup.

Sudah tentu, anda perlu minum sekurang-kurangnya lapan cawan air sebelum anda memulakan puasa pada keesokan harinya, agar kulit anda terhidrat pada bulan Ramadan.

Air bukan saja membuatkan
anda terhidrasi
 dan melembapkan kulit; ia juga membantu anda kekal segar. Jangan pula mengutamakan air soda dan jus, pilih air kosong untuk kulit anda.

2. Kurangkan pengambilan produk tenusu

Jika
produk tenusu
 menyebabkan jerawat pada wajah anda, singkirkannya daripada menu sahur atau berbuka.

Kurangkan juga pengambilan makanan manis lain yang mungkin menyumbang kepada risiko jerawat.

3. Elakkan soda dan minuman berkafein, antara petua penjagaan kulit ketika puasa

Kafein dan
minuman berkarbonat
diketahui mengganggu keseimbangan mineral di dalam badan, yang mempunyai kesan negatif pada kulit anda.

Kafein juga bertindak sebagai diuretik, yang menggalakkan anda membuang air kencing, lantas mempercepatkan dehidrasi.

4. Makan makanan berkhasiat

Semasa sahur dan Iftar, pastikan anda memilih sayur-sayuran seperti  brokoli, salad dan
bayam
 kerana ia mengandungi vitamin dan mineral penting yang diperlukan oleh kulit anda.

Begitu juga untuk kacang dan buah-buahan seperti strawberi dan blueberi, yang mengandungi antioksidan yang meningkatkan kulit.

Kurma
adalah sumber vitamin A, zat besi, kalium, magnesium dan kalsium yang hebat manakala aprikot kering boleh membantu meningkatkan kecerahan kulit anda.

5. Jangan lupa untuk menjaga mata anda

Ramadan adalah masa yang sibuk, dan anda mungkin akan mula melihat
 lingkaran gelap bawah mata
terbentuk. Selain Penjagaan kulit ketika puasa, anda juga perlu menjaga mata. Bagaimana?

Letak uncang teh di atas mata anda, dan cuba dapatkan 7-8 jam tidur setiap malam.

Jika anda tidak mendapat masa untuk tidur pada waktu malam, anda mungkin tidur sekejap pada waktu siang.

Ini pasti akan menjaga kulit anda semasa Ramadan, memberikan seri pada wajah anda.

Baca juga:

6. Berlindung daripada matahari

Jika anda menjalankan tugas pada waktu pagi, cuba elakkan matahari dan cari tempat yang teduh seboleh mungkin.

Selain itu, jangan lupa menyapu
pelindung cahaya matahari
ke kulit sebelum keluar.

Penjagaan kulit ketika puasa #7. Pelembap, pelembap, pelembap!

Melembapkan kulit anda pada bulan Ramadan adalah sangat penting.

Anda harus memastikan bahawa anda menggunakan krim wajah dan losyen badan yang menghidratkan selepas mandi dan sebelum tidur.

Adalah baik untuk
mencuci wajah
 anda dengan air biasa dengan kerap. Bersama dengan pelembapan muka, ia juga menghilangkan minyak dan debu dari kulit.

Anda juga boleh menyegarkan kulit dengan air mawar, yang membantu menyejukkan kulit dan menyediakan penghidratan yang diperlukan sepanjang hari.

8. Elakkan solekan tebal

Elakkan memakai banyak solekan pada siang hari ketika anda berpuasa. Kombinasi haba, dehidrasi dan solekan berat boleh menyebabkan jerawat.

Sebaliknya pilih produk yang ringan dan pelembap seperti BB krim dan pelembap bibir dengan SPF.


3 Makanan Menggembirakan Anda

Tiada makanan ajaib yang serta-merta boleh memberi anda kekuatan maksima. Walau bagaimanapun, kajian menunjukkan makanan tertentu dapat meningkatkan tahap kebahagiaan anda sebaik sahaja anda memakannya. Jika anda ‘feeling blue’, anda mungkin mahu mencuba beberapa tiga makanan ini bersorak diri:

Coklat gelap

Coklat gelap penuh dengan anti-oksidan yang berharga yang boleh merehatkan dinding saluran darah, mengekalkan tekanan darah yang sihat dan meningkatkan peredaran darah . Satu kajian mendapati bahawa dua minggu pengambilan harian kira-kira satu auns setengah coklat gelap merendahkan tahap hormon tekanan bagi yang menilai diri mereka sebagai terlampau tertekan. Selain itu, coklat gelap mengandungi magnesium, zat mineral. Ia telah terbukti membantu mengurangkan simptom PMS, termasuk keletihan, kemurungan, dan keresahan. Di samping itu, bahan-bahan semulajadi yang unik dalam coklat gelap mendorong otak anda untuk merasa keghairahan yang sama dengan cinta.

Cendawan

Cendawan dianggap sejenis makanan hebat (
superfood
) disebabkan jumlah yang tinggi nutrien dan keupayaan untuk mengawal perasaan. Cendawan kaya dengan selenium, yang kekurangan dikaitkan dengan risiko kemurungan, keresahan, dan keletihan yang lebih tinggi. Cendawan juga adalah satu-satunya sumber tumbuhan yang mengandungi vitamin D semula jadi, yang merupakan nutrien utama yang ramai tidak perolehinya dengan secukupnya. Satu kajian yang melihat orang dengan gangguan afektif bermusim, satu keadaan yang memberi kesan kepada 11 juta rakyat Amerika. Hasilnya mencadangkan bahawa orang yang mengambil vitamin D mengalami peningkatan mood. Untuk meningkatkan pengambilan vitamin D, tambah cendawan ke dalam hidangan utama anda.

Kopi

Peminum kopi kadang-kadang boleh muncul sebagai pemarah. Walau bagaimanapun, kajian sebenarnya berkaitan pengambilan kafein tetap kepada positif. Satu kajian menunjukkan bahawa pengambilan kopi pada pagi mempunyai hubungan dengan tenaga, kebaikan, dan keseronokan. Kopi dikongsi dengan rakan dan rakan sekerja telah dikaitkan dengan kasih sayang, persahabatan, kepuasan, dan sifat yang baik. Apabila dinikmati santai, cawan kopi terdorong kepada tenang, kebahagiaan, dan kedamaian. Penyelidikan dalam JAMA Internal Medicine mencadangkan bahawa wanita yang meminum dua hingga tiga cawan kopi setiap hari adalah 15% kurang kemungkinan kemurungan lebih satu dekad, berbanding dengan orang yang minum satu cawan atau kurang setiap hari.

Apa yang anda makan mempunyai pengaruh yang besar kepada bagaimana anda rasa dan lihat. Walau bagaimanapun, dalam jangka masa panjang, ia adalah dinasihatkan untuk mempunyai diet yang seimbang bukan hanya memberi tumpuan kepada mendapatkan makanan ajaib tunggal.


5 Makanan Lebih Vitamin C Berbanding Oren

Ketika kita masih kecil, ibu bapa mesti memberitahu kita kepentingan minum buah-buahan dan jus sayur-sayuran kerana mengandungi vitamin C. kebanyakan orang lebih suka minum secawan jus lemon atau oren untuk meredakan selsema. Setiap hari pengambilan vitamin C yang disyorkan adalah sekitar 75 mg dan keperluan ini dapat dipenuhi oleh sumber-sumber makanan semula jadi. Sebagai contoh, satu pek oren (kira-kira 98 miligram) dapat dimuatkan dengan vitamin C. Tetapi terdapat lima buah-buahan dan sayur-sayuran lain yang boleh memberi anda lebih banyak vitamin C berbanding oren yang sederhana.

Lada benggala

Bukan sahaja ditambah pada hidangan lazat setiap hari dengan warna yang menarik mereka (dengan tiga warna yang paling biasa: merah, kuning, dan hijau), rasa rangup dan rasa luar biasa, lada benggala terkenal menjadi sayuran rendah karbohidrat yang ketara. Secawan lada benggala merah mengandungi kira-kira 190 mg, yang mana tiga kali lebih tinggi daripada jumlah yang oren. Jumlah yang sama lada benggala kuning menyediakan 155 mg vitamin C untuk badan anda. Secawan lada benggala hijau yang dicincang mempunyai kurang vitamin C daripada kedua-dua yang lain. Tetapi ia masih menyediakan 120 mg vitamin C iaitu 30% lebih tinggi daripada secawan jus oren. lada benggala juga adalah sumber yang kaya dengan vitamin A dan serat, yang boleh memberi manfaat kepada kesihatan kita dan mencegah beberapa penyakit biasa.

Betik

Lazat dan manis, sepotong besar buah tropikal ini boleh menyediakan anda 238 mg vitamin C, tidak kira anda makan mentah atau mengisar untuk membuat ‘smoothie’. Betik juga sangat kaya dengan serat dan vitamin A. Makan sepotong betik setiap hari boleh membuatkan kulit anda berseri, membersihkan sinus anda, membuatkan rambut lebih kuat, menguatkan tulang dan membantu sistem pencernaan anda lebih bahagia.

Sayur-sayuran berdaun hijau (seperti Kale)

Secawan hidangan kale atau kubis daun adalah salad lazat yang mengandungi lebih daripada 80.4 mg daripada vitamin C.
Sayuran pemakanan ini juga kaya dengan asid lemak, mineral dan menambah tujuh kali ganda jumlah vitamin K yang disyorkan dan dua kali ganda pengambilan vitamin A yang disarankan setiap hari.
Setiap hidangan dua cawan mempunyai 150 miligram antioksidan. Salad kale juga boleh memberikan anda hampir 700 mg kalium dan lebih kurang 7 gram serat. Anda boleh mencari sumber yang lebih besar daripada vitamin C dalam lain sayur-sayuran berdaun hijau seperti sayur-sayuran lobak (55%), Chard swiss (18%), dan bayam (14%) bagi setiap cawan dicincang.

Beri

Anda mungkin sudah biasa dengan buah-buahan ini yang luaran dan dalamannya menarik. Menurut kajian, secawan strawberi dihiris mengandungi kira-kira 98 mg pada jumlah yang sama vitamin C oren bersaiz sederhana. Selain itu, raspberi menyediakan sekitar 54%, beri hitam 50% dan beri biru 24% daripada pengambilan harian yang disyorkan vitamin C. Anda boleh makan mentah, membuat jus atau menggunakan buah ini sebagai masker kecantikan untuk manfaat kesihatan.

Brokoli

Akhir sekali, sayur-sayuran cruciferous lazat ini memberikan anda 132 mg vitamin C bagi pengambilan harian. Brokoli juga merupakan sumber serat yang membantu anda mengelakkan sembelit dan mungkin mempunyai ciri-ciri mencegah kanser. Anda boleh menggunakan sumber yang kaya dengan vitamin C di dalam sayur-sayuran brassica: Pucuk Brussels (125%), Green Kembang kol (94%), Kembang kol (86%), Red Cabbage (85%), dan Kubis (60%).

Selain oren dan buah-buahan citrus lain-lain, kini anda boleh mempunyai lebih banyak pilihan sumber vitamin untuk ditambah ke dalam makanan harian anda.


Fahami Jenis Ibu Bapa Autokrasi

Apabila
stail keibubapaan
 begitu tegar, ia dikenali sebagai autokrasi atau
 gaya asuhan
 authoritarian. Ibu bapa autokrasi benar-benar mahukan anaknya menjadi berdisiplin dan mendapat banyak kejayaan. Walau bagaimanapun, dengan cara didikan yang ketat, tidak banyak fleksibiliti dalam gaya keibubapaan ini. Kanak-kanak dijangka untuk memenuhi permintaan ibu bapa authoritarian mereka tanpa sebarang penjelasan. Manfaat daripada jenis keibubapaan ini tidak dapat dinafikan, tetapi kanak-kanak mungkin mengalami kesan buruk. Sebagai contoh, mereka mungkin akan mengalami kurang keyakinan diri.

Ciri-ciri ibu bapa autokrasi

Selalunya, kanak-kanak akan menerima persekitaran rumah yang berstruktur daripada ibu bapa autokrasi mereka. Ini adalah peraturan yang jelas yang ibu bapa benar-benar jangkakan, dan kanak-kanak juga dijangka untuk mematuhi peraturan-peraturan tersebut. Ibu bapa jenis ini, yang benar-benar mahu, berasakan bahawa tiada sebarang sebab untuk mereka memberi penjelasan kepada anak. Kanak-kanak juga dijangka patuh pada apa yang ibu bapa mereka suruh lakukan. Malahan, tiada seorang pun boleh mempersoalkan atau berbalah pada peraturan yang mereka buat. Ibu bapa autokrasi tidak memberikan banyak peluang untuk berkreativiti dan juga menunjukkan perasaan. Kawalan psikologi adalah apa yang ibu bapa jenis ini amalkan.

Anak kepada ibu bapa autokrasi

Amat jelas sekali bahawa anak kepada ibu bapa autokrasi adalah patuh, memandangkan mereka terbiasa diberitahu apa yang perlu difikir dan dilakukan. Anak-anak ini juga belajar untuk menyembunyikan perasaan mereka dan meningkatkan sejenis detasmen untuk ketakutan hukuman. Kanak-kanak juga boleh tertekan kerana mereka perlu sentiasa berhati-hati dengan kata-kata dan perbuatan mereka, terutama apabila ibu bapa ada bersama mereka.

Cara kanak-kanak menanganinya

Meskipun sesetengah kanak-kanak boleh mengikuti permintaan ibu bapa mereka, namun sesetengah yang lain tidak patuh. Terdapat kecenderungan remaja akan menolak keibubapaan yang tegar seperti ini. Malah, terdapat kemungkinan lain seperti bercerita bohong, menjadi licik atau berahsia disebabkan rasa takut atau tidak boleh mengutarakan pendapat mereka kepada ibu bapa. Sesetengah kanak-kanak lain boleh bertindak ganas atau bermusuh.

Kesan buruk keibubapaan autokrasi

Sementara keibubapaan authoritarian ini boleh membuatkan kanak-kanak patuh, namun kesan buruknya juga boleh kelihatan pada jangka panjang. Menurut Positive-Parenting-Ally.com, ia adalah cenderung bahawa kanak-kanak yang memiliki ibu bapa yang tegas akan mengalami kurang keyakinan. Kanak-kanak ini akan membesar dengan rasa rendah diri dan pemikiran mereka menjadi tegar. Daripada pelbagai kritikan yang diterima ke atas mereka, mereka mungkin akan mengkritik kelakuan mereka sendiri ataupun orang lain. Mereka juga mungkin akan menjadi rapuh kepada tekanan daripada rakan sekeliling dan mudah dibuli. Selain itu, keintiman emosi juga adalah kemungkinan yang sukar untuk mereka dapati pada kehidupan mereka dan mudah terdedah kepada perhubungan kesat.


5 Cara Untuk Luka Czer Cepat Sembuh, Tidaklah Menahan Sakit Lama Sangat

Pembedahan C-section atau dipanggil secara ringkas sebagai C-sec adalah satu kaedah yang biasa digunakan untuk kelahiran yang berisiko jika tidak boleh
bersalin secara normal
.
Anda pasti ingin sembuh dengan cepat setelah melalui prosedur C-sec. Berikut tip untuk rawat luka pembedahan C-Sec.

Untuk mendapatkan lebih banyak info tentang Kehamilan, sila dapatkannya
di sini.

Rawat luka pembedahan C-Sec

Kami ada beberapa tip atau saranan mudah bagi ibu-ibu yang ingin sembuh dengan pantas setelah prosedur C-sec. Teruskan pembacaan anda melalui artikel di bawah.

Dapatkan rehat yang mencukupi

Seperti mana prosedur-prosedur pembedahan yang lain, tubuh anda memerlukan masa untuk sembuh.

Anda mungkin hanya perlu berada selama beberapa hari di hospital setelah pembedahan dilakukan, tetapi anda perlu memberikan lebih banyak masa kepada tubuh untuk berehat di rumah, iaitu sekitar 6 minggu.

Jaga tubuh anda dengan baik, cara rawat luka pembedahan czer

Walaupun anda sedang berehat di rumah, ini tidak bermakna bahawa anda boleh melakukan banyak perkara lain. Jangan memaksa diri untuk melakukan tugas-tugas harian yang boleh memenatkan tubuh.

Elakkan daripada turun naik tangga berkali-kali dalam sehari. Cuba untuk pastikan barang-barang keperluan seperti
makanan
dan pakaian berada berhampiran agar anda tidak perlu berjalan jauh.

Anda juga tidak disarankan untuk tidak mengangkat barang-barang yang berat melebihi berat bayi anda.

Dapatkan kepastian daripada doktor berkenaan waktu yang sesuai untuk anda kembali bersenam, bekerja, memandu kereta atau perkara-perkara yang memerlukan lebih banyak pergerakan.

Baca juga:

Berjalan sedikit

Berjalan seperti biasa setiap hari boleh membantu anda kekal cergas selain mengekalkan kesihatan mental.

Selain itu, berjalan perlahan juga boleh membantu mengurangkan risiko

darah beku

dan masalah berkaitan jantung serta salur darah yang lain.

Makan makanan bernutrisi tinggi bantu rawat luka pembedahan c-sec

Pemakanan bernutrisi bukan sahaja penting semasa hamil, malah ia turut wajib diamalkan setelah anda melahirkan bayi.

Oleh itu, pemakanan bernutrisi akan menjadikan bayi lebih sihat selain memberikan tenaga kepada tubuh sendiri.

Kajian menyatakan bahawa dengan memakan sayur-sayuran ketika menyusukan anak, memberikan rasa pada susu badan yang kemudiannya meningkatkan keseronokan anak untuk memakan sayur tersebut ketika mereka membesar.

Pengambilan air yang mencukupi juga membantu meningkatkan jumlah pengeluaran susu badan selain mengelakkan daripada berlakunya
sembelit
.

Elakkan sembelit

Gabungan antara pertukaran hormon, otot perut yang lemah dan kerap berbaring akan menyebabkan anda lebih mudah mendapat sembelit.

Sembelit yang teruk boleh menjadi sangat menyakitkan dan teran dengan cara yang kuat akan
mencederakan parut luka C-sec.

Oleh itu, anda perlu minum banyak air dan
mengambil jenis makanan
 yang kaya serat untuk mengelakkan sembelit daripada terjadi. Bertanya kepada doktor jika anda sesuai untuk mengambil pelembut najis.

Anda tidak perlu membandingkan antara
bersalin normal dan C-sec
 memandangkan kedua-duanya bertujuan untuk mengurangkan risiko kelahiran yang tidak selamat.

Apa yang paling penting adalah, bayi dapat dilahirkan dengan selamat dan ibu masih dapat melalui proses kelahiran dengan baik.

Jangan gadaikan nasib diri dengan berkeras untuk melahirkan anak secara normal jika anda lebih sesuai melalui C-sec untuk proses kelahiran yang selamat.


Belum Masanya Lagi! Mama, Usah Perkenalkan 5 Jenis Makanan Ini Kepada Si Manja

“Fiona, kau dah ada dua orang anak kan? Ajarlah aku resipi makanan bayi, nak cuba bagi dekat Adam nanti!”, tanya Nadia dalam keadaan teruja.

Kedatangan si comel dalam keluarga memang memberi banyak perasaan positif. Semua ibu bapa mahukan yang terbaik untuk anak kecil mereka,
terutama sekali apabila bayi sudah mula makan makanan pejal
.

Namun, ibu bapa harus peka akan 5 makanan yang dilarang untuk diperkenalkan kepada si comel anda.

Usah perkenalkan makanan bayi ini dulu

Terdapat beberapa jenis makanan yang belum sesuai untuk bayi kerana faktor umur mereka. Proses pencernaan mereka belum berkembang sepenuhnya seperti orang dewasa.

Oleh itu, penting untuk anda mengambil kira resipi makanan bayi yang boleh memudaratkan kesihatan mereka.

Makanan tinggi kandungan garam

Banyak makanan, terutama sekali
makanan yang diproses mengandungi kandungan garam yang tinggi
.

Kandungan garam tinggi tidak baik untuk diet bayi anda kerana ia akan memberi efek terhadap buah pinggang mereka.

Tidak perlulah untuk letak garam, kiub stok atau kuah yang mengandungi garam ke dalam diet bayi anda.

Sebaliknya, anda boleh membuat
broth
 sendiri daripada tulang atau kaki ayam tanpa garam. Ia lebih sihat dan membantu perkembangan antibodi bayi anda.

Contoh makanan tinggi kandungan garam ialah :

dendeng daging

sosej

kentang goreng bergaram

kerepek

makanan yang dibeli di luar

Makanan tinggi kandungan gula

Resipi makanan bayi anda tidak perlu kandungan gula yang banyak
. Bukan makanan sahaja, namun ingatlah bahawa banyak minuman yang mempunyai kandungan gula yang tinggi seperti minuman berkarbonat.

Jus buah dikaitkan dengan gaya hidup sihat bagi yang dewasa, tetapi ia tidak baik sama sekali untuk si comel anda. Walaupun tidak bergula, proses membuat jus tersebut telah menyingkirkan khasiat yang diperlukan oleh bayi anda.

Kandungan gula tinggi juga menjejaskan tumbesaran gigi anak anda.

Beberapa makanan tinggi gula yang tidak digalakkan ialah:

Minuman berkarbonat

Jus

Biskut

Agar-agar

Makanan tinggi lemak tepu

Makanan bayi anda tidak seharusnya mengandungi lemak tepu yang tinggi.

Bacalah label nutrisi makanan sebelum membeli untuk si comel anda. Pilihlah makanan yang mempunyai kandungan lemak tepu dan lemak trans bawah 2 gram.

Lemak tepu berupaya untuk meningkatkan risiko masalah jantung kepada si kecil anda.

Ia senang dijumpai dalam kumpulan makanan ringan dan makanan segera
. Contohnya :

Biskut, kek, pai

Manisan

Burger diproses

Sosej

Nuget

Seperti nuget dan juga burger, ia senang sekali untuk dibuat sendiri. Anda boleh dapatkan resipi yang lebih berkhasiat untuk makanan bayi anda dan cuba sendiri di rumah.

Madu, masalah untuk makanan bayi juga?

Kadangkala, sesetengah madu mengandungi kuman yang boleh menghasilkan toksin dalam usus bayi, dikenali sebagai toksin
botulinium.
Ia mampu menjejaskan kesihatan bayi anda, dan menyebabkan penyakit
infant botulism
.

Keadaan ini bahaya kerana toksin itu boleh menyerang sistem saraf bayi dan menyebabkan kelumpuhan.

Selain itu, ingatlah madu juga tinggi kandungan gulanya. Ia tidak bagus untuk diet bayi anda dan boleh merosakkan gigi si manja. Cuba elakkan beri madu kepada bayi anda sehingga mereka berumur setahun ke atas.

Kekacang – makanan bayi atau tidak?

Jawapannya, tidak. Tunggulah sehingga si manja anda berumur 5 tahun ke atas kerana bayi berisiko tercekik jika makan kacang.

Namun begitu, jika kacang tersebut dikisar, ditumbuk atau dalam bentuk mentega kacang, anda boleh cuba untuk memberi kepada bayi anda.

Haruslah ingat bahawa jika
bayi, anda atau ahli keluarga terdekat mempunyai alergi untuk sesetengah makanan
, lebih elok untuk anda berjumpa dengan doktor sebelum cuba memberinya kepada si manja.

Konklusi

Terdapat banyak lagi resepi makanan bayi yang tidak digalakkan untuk diberikan kepada bayi anda. Resepi makanan bayi yang elok seharusnya semula jadi, dimasak sepenuhnya dan tidak mengandungi banyak bahan perasa.

Sememangnya sukar sama sekali untuk menidakkan kemahuan si comel anda, namun ingatlah sesetengah makanan yang diberikan terlalu awal mampu memudaratkan kesihatan mereka.

Sebelum memperkenalkan makanan baru kepada anak anda, silalah rujuk kepada pegawai perubatan atau pegawai dietetik untuk mendapat informasi lanjut yang tepat dan bermanfaat untuk si manja.